qundao/data-zh-poetry huggingface dataset:
穷鬼
作者：吕南公
朝代：宋

穷鬼断去志，送之岂无文。譬如衢路埃，屡归已复新。随我三十载，间关不辞勤。诱我上债台，为我拥愁根。羁旅风雨夕，空庐冰雪晨。赞成蹇拙谋，谨守冷静门。遇酒或略避，见钱辄生嗔。亦憎富贵儿，永矢不失身。昨者试群士，阒亡忽连旬。谓其舍我行，忍不许我闻。乃复跳篱棘，诪张幻司阍。吹沙众官眼，使视玉为珉。诡计动有效，更谁评正真。归来只康然，知我耻奏论。忆昔熙宁初，与子俱食贫。相语厌此鬼，多方愿崩分。宗伯正愦惑，委其制风云。仓黄刖我足，置我寂寞滨。子脱白布衣，鬼颜愁不欣。自子有官守，辞乡八青春。坐想廪俸优，宁复鬼敢亲。今者枉书札，无财亦云云。信哉此鬼多，不限吴楚闽。阴灵虽叵测，要自有婚姻。族党各生子，子嫔又生孙。宗支绕天下，焉往不见存。子行改京官，途辙异凡民。闺房渐珠翠，盘桉溢膻荤。万一鬼不喜，乖离在逡巡。顾我惯与君，应来合朋群。益五以为十，其徒日滋蕃。吾文虽极高，鬼去无沿因。
穷鬼
作者：吕南公
朝代：宋

穷鬼断去志，送之岂无文。
譬如衢路埃，屡归已復新。
随我三十载，间关不辞勤。
诱我上债台，为我拥愁根。
羁旅风雨夕，空庐冰雪晨。
赞成蹇拙谋，谨守冷静门。
遇酒或略避，见钱辄生嗔。
亦憎富贵儿，永矢不失身。
昨者试羣士，閴亡忽连旬。
谓其舍我行，忍不许我闻。
乃復跳篱棘，诪张幻司阍。
吹沙众官眼，使视玉为珉。
诡计动有效，更谁评正真。
归来只康然，知我耻奏论。
忆昔熙宁初，与子俱食贫。
相语厌此鬼，多方愿崩分。
宗伯正愦惑，委其制风云。
仓黄刖我足，置我寂寞滨。
子脱白布衣，鬼颜愁不欣。
自子有官守，辞乡八青春。
坐想廪俸优，宁復鬼敢亲。
今者枉书札，无财亦云云。
信哉此鬼多，不限吴楚闽。
阴灵虽叵测，要自有婚姻。
族党各生子，子嫔又生孙。
宗支遶天下，焉往不见存。
子行改京官，途辙异凡民。
闺房渐珠翠，盘桉溢羶荤。
万一鬼不喜，乖离在逡巡。
顾我惯与君，应来合朋羣。
益五以为十，其徒日滋蕃。
吾文虽极高，鬼去无沿因。
立春雪冻有怀道先贤良展诵腊除见寄长篇辄反其韵为诗奉寄
作者：吕南公
朝代：宋

先春一雪何易消，南山骤见青岧峣。
余寒忽作雨冰怪，似有阴沴相呼招。
第堂晨兴乍出户，畏冷须鬓不敢撩。
还归书边拥鑪坐，想像悠远情慅忉。
念君幽怀绕嵩少，如镜对物皎莫逃。
乘高北望三十六，只见衰朽连平皋。
心随归雁身欲去，又写佳句传鸣嗸。
缣图遥遥郡阁迥，高咏尽日行周遭。
无人属和卷自满，蚊蚋讵可冠灵鳌。
自来耕野寄病叟，珠玉偶许麻囊韬。
空山寂历时一讽，爽爽不觉惊骨毛。
当年只是说苏李，后此岂復论刘曹。
嗟乎步武已误高，蹄涔不录沧海涛。
东风浩荡官酎饶，不善酩酊亏二豪。
立春雪冻有怀道先贤良展诵腊除见寄长篇辄反其韵为诗奉寄
作者：吕南公
朝代：宋

先春一雪何易消，南山骤见青岧峣。馀寒忽作雨冰怪，似有阴沴相呼招。第堂晨兴乍出户，畏冷须鬓不敢撩。还归书边拥炉坐，想像悠远情慅忉。念君幽怀绕嵩少，如镜对物皎莫逃。乘高北望三十六，只见衰朽连平皋。心随归雁身欲去，又写佳句传鸣嗷。缣图遥遥郡阁迥，高咏尽日行周遭。无人属和卷自满，蚊蚋讵可冠灵鳌。自来耕野寄病叟，珠玉偶许麻囊韬。空山寂历时一讽，爽爽不觉惊骨毛。当年只是说苏李，后此岂复论刘曹。嗟乎步武已误高，蹄涔不录沧海涛。东风浩荡官酎饶，不善酩酊亏二豪。
竹榻
作者：吕南公
朝代：宋

竹榻破坏久，隅棱类绳桥。
扶身轻坐之，不敢直我腰。
动小响已大，搘严势仍摇。
铺毡蔽其颜，倚以度晨宵。
醉卧稍安贴，如舟乍停桡。
愁醒辗转多，似泛八月潮。
欲下必以缓，将登未尝跳。
奴僮为我忧，疑我或怅怊。
讶我合改置，我心岂其遥。
所嗟成与亏，本以材用招。
念此苍翠干，初非愿枯焦。
唯难逃匠手，遂与岁月凋。
物固不求旧，人贫自无聊。
怜强弃其衰，此志亦已恌。
我有四壁宅，尘书映空瓢。
何嫌此榻存，且以异贵骄。
竹榻
作者：吕南公
朝代：宋

竹榻破坏久，隅棱类绳桥。扶身轻坐之，不敢直我腰。动小响已大，支严势仍摇。铺毡蔽其颜，倚以度晨宵。醉卧稍安贴，如舟乍停桡。愁醒辗转多，似泛八月潮。欲下必以缓，将登未尝跳。奴僮为我忧，疑我或怅怊。讶我合改置，我心岂其遥。所嗟成与亏，本以材用招。念此苍翠干，初非愿枯焦。唯难逃匠手，遂与岁月凋。物固不求旧，人贫自无聊。怜强弃其衰，此志亦已恌。我有四壁宅，尘书映空瓢。何嫌此榻存，且以异贵骄。
笋蕨
作者：吕南公
朝代：宋
体裁：五言律诗

笋蕨吾山味，风埃旅馆心。杯盘感时节，魂梦解参寻。烂漫销青紫，横斜破玉金。平生疏淡意，饱足望家林。
答内翰太中观插稻见寄
作者：吕南公
朝代：宋

睡过春深一月余，绿秧黄犊负村居。
东风似恨归耕晚，故遣藜床日枕书。
答内翰太中观插稻见寄
作者：吕南公
朝代：宋

睡过春深一月馀，绿秧黄犊负村居。东风似恨归耕晚，故遣藜床日枕书。
答济道
作者：吕南公
朝代：宋

外物不可必，一官非我心。荣生在适分，素愿乃山林。知恩已三年，趣幕不觉深。因君累幅书，更激浩叹音。衮衮旦复暮，劳劳古犹今。其谁有功名，不顾忧患侵。富贵岂不欲，才力视所任。长鲸舞天渊，寸鲋安牛涔。性亦各得耳，何为辨差参。夫子方得路，未应弃光阴。咨余厌卑摧，谋望止尺寻。誓买五亩宅，归休以浮沉。耕渔入程途，文字亦所钦。看子展云翼，腾凌和薰琴。还将草堂书，敌子朱与金。
答济道
作者：吕南公
朝代：宋

外物不可必，一官非我心。
荣生在适分，素愿乃山林。
知恩已三年，趣幕不觉深。
因君累幅书，更激浩叹音。
衮衮旦復暮，劳劳古犹今。
其谁有功名，不顾忧患侵。
富贵岂不欲，才力视所任。
长鲸舞天渊，寸鲋安牛涔。
性亦各得耳，何为辨差参。
夫子方得路，未应弃光阴。
咨余厌卑摧，谋望止尺寻。
誓买五亩宅，归休以浮沉。
耕渔入程途，文字亦所钦。
看子展云翼，腾凌和熏琴。
还将草堂书，敌子朱与金。
答道先寄酒柴荆
作者：吕南公
朝代：宋
体裁：七言律诗

江州双酎到篱东，快杀陶家寂寞翁。田野放怀容易老，篇章写意敢言工。渐生耳外熏烘热，转觉杯间潋滟空。何必篮舆依五柳，久来身世醉乡中。
答道先难交困新知二首
作者：吕南公
朝代：宋

难交困新知，触事得晚悔。人方趋势富，我独居老大。悠悠强衰颜，耿耿堕末界。岂无相于迹，襟腑殊恶爱。羞同复多嫌，乐与翻自坏。谭高递互笑，饮勇周旋怪。嘉荣徒染濡，程孔肯倾盖。闭门当止矣，非敢事閒退。孤坐念平昔，悽然垂涕洟。他乡二十游，故里四十归。父老略已尽，后来异襟期。卑躬揖我进，反顾问我谁。譬彼古器物，形模漫瑰奇。尧冠落战国，不贵理亦宜。嘿塞习蹇吃，迟徊避横飞。秋风吹我须，萧飒近素丝。多感属暮齿，难交困新知。
答道先难交困新知二首·其一
作者：吕南公
朝代：宋

难交困新知，触事得晚悔。人方趋势富，我独居老大。悠悠强衰颜，耿耿堕末界。岂无相于迹，襟腑殊恶爱。羞同复多嫌，乐与翻自坏。谭高递互笑，饮勇周旋怪。嘉荣徒染濡，程孔肯倾盖。闭门当止矣，非敢事閒退。
答道先难交困新知二首·其一
作者：吕南公
朝代：宋

难交困新知，触事得晚悔。
人方趋势富，我独居老大。
悠悠强衰颜，耿耿堕末界。
岂无相于迹，襟腑殊恶爱。
羞同復多嫌，乐与翻自坏。
谭高递互笑，饮勇周旋怪。
嘉荣徒染濡，程孔肯倾盖。
闭门当止矣，非敢事閒退。
答道先难交困新知二首·其二
作者：吕南公
朝代：宋

孤坐念平昔，悽然垂涕洟。他乡二十游，故里四十归。父老略已尽，后来异襟期。卑躬揖我进，反顾问我谁。譬彼古器物，形模漫瑰奇。尧冠落战国，不贵理亦宜。嘿塞习蹇吃，迟徊避横飞。秋风吹我须，萧飒近素丝。多感属暮齿，难交困新知。
答道先难交困新知二首·其二
作者：吕南公
朝代：宋

孤坐念平昔，悽然垂涕洟。
他乡二十游，故里四十归。
父老略已尽，后来异襟期。
卑躬揖我进，反顾问我谁。
譬彼古器物，形模漫瑰奇。
尧冠落战国，不贵理亦宜。
嘿塞习蹇吃，迟徊避横飞。
秋风吹我鬚，萧飒近素丝。
多感属暮齿，难交困新知。
答陈公美
作者：吕南公
朝代：宋

少壮事已远，旧文良可怀。
百年能几何，十载不得偕。
念昔居乡里，游处了无猜。
饮食不相舍，谈笑久所陪。
拜君以为兄，分密谁敢开。
齿髮俱未老，未至衰与颓。
我子在襁褓，君犹无婴孩。
君后独舍去，为吏天一涯。
我又厌奔走，远引不復来。
岁月杳难恃，区区老吾侪。
况从与君别，多事岁若排。
心力不能究，衰病侵筋骸。
二子皆已冠，如吾苦无才。
君亦已有嗣，眉目秀且佳。
人事知几变，会合终不谐。
昨者本不出，豪杰苦见咍。
鬰鬰自不乐，谁为予悲哀。
幡然感其说，东走凌巅崖。
不意君在此，得奉笑与诙。
君颜蔚如故，大噱飞尘灰。
我老应可怪，白髭生两顋。
新句辱先赠，古诗许见推。
贤俊非独少，故旧每所乖。
作诗报嘉贶，亦聊以相催。
粟熟二首
作者：吕南公
朝代：宋

昨者小麦熟，野人稍相宽。新粟今又黄，喜闻不青乾。补助复几许，久饥情所难。譬如辙间鱼，勺水亦暂安。泽国农事苦，无功及丘樊。方与三日晴，湖岸车已喧。所以终岁勤，不能离薄田。里豪多旷土，徒用养茅菅。虽有愿耕手，赋收重夷蛮。秪今二种利，稀若管中斑。偶秽可劝后，必荒谁继前。幸哉雨露仁，副此倚望欢。种田亦耕山，投隙若避殴。辛勤望成熟，得慰饥歉口。彼豪岂知苦，踞坐科秉籔。憯刻以诛收，奇赢复何有。尚喜不荒空，呼邻买杯酒。
粟熟二首·其一
作者：吕南公
朝代：宋

昨者小麦熟，野人稍相宽。新粟今又黄，喜闻不青乾。补助复几许，久饥情所难。譬如辙间鱼，勺水亦暂安。泽国农事苦，无功及丘樊。方与三日晴，湖岸车已喧。所以终岁勤，不能离薄田。里豪多旷土，徒用养茅菅。虽有愿耕手，赋收重夷蛮。秪今二种利，稀若管中斑。偶秽可劝后，必荒谁继前。幸哉雨露仁，副此倚望欢。
粟熟二首·其一
作者：吕南公
朝代：宋

昨者小麦熟，野人稍相宽。
新粟今又黄，喜闻不青干。
补助復几许，久饥情所难。
譬如辙间鱼，勺水亦暂安。
泽国农事苦，无功及丘樊。
方与三日晴，湖岸车已喧。
所以终岁勤，不能离薄田。
里豪多旷土，徒用养茅菅。
虽有愿耕手，赋收重夷蛮。
秪今二种利，稀若管中斑。
偶秽可劝后，必荒谁继前。
幸哉雨露仁，副此倚望欢。
粟熟二首·其二
作者：吕南公
朝代：宋

种田亦耕山，投隙若避殴。辛勤望成熟，得慰饥歉口。彼豪岂知苦，踞坐科秉籔。憯刻以诛收，奇赢复何有。尚喜不荒空，呼邻买杯酒。
粟熟二首·其二
作者：吕南公
朝代：宋

种田亦耕山，投隙若避殴。
辛勤望成熟，得慰饥歉口。
彼豪岂知苦，踞坐科秉籔。
憯刻以诛收，奇赢復何有。
尚喜不荒空，呼邻买杯酒。
绿净桥
作者：吕南公
朝代：宋

涵虚正深明，扶槛跨空阔。共喜云退避，更憎鱼拨剌。相从有文酒，欢快到夜月。
绿凈桥
作者：吕南公
朝代：宋

涵虚正深明，扶槛跨空阔。
共喜云退避，更憎鱼拨剌。
相从有文酒，讙快到夜月。
缄题道先诗句尚多未和酬者因书短律奉寄
作者：吕南公
朝代：宋

已作醉乡贫户限，更逢诗匠恶穿裁。王弘一酎何曾送，崔立千篇不住来。枕上精神难托梦，床头卷轴易成堆。贺兰溪上如归去，省得衰翁合勺才。
缄题道先诗句尚多未和酬者因书短律奉寄
作者：吕南公
朝代：宋

已作醉乡贫户限，更逢诗匠恶穿裁。
王弘一酎何曾送，崔立千篇不住来。
枕上精神难託梦，床头卷轴易成堆。
贺兰溪上如归去，省得衰翁合勺才。
老樵
作者：吕南公
朝代：宋

何山老翁鬓垂雪，担负樵苏清晓发。城门在望来路长，樵重身羸如跛鳖。皮枯亦复汗淋沥，步强遥闻气呜咽。同行壮俊常后追，体倦心烦未容歇。街东少年殊傲岸，和袖高扉厉声唤。低眉索价退听言，移刻才蒙酬与半。纳樵收直不敢缓，病妇倚门待朝爨。
老樵
作者：吕南公
朝代：宋

何山老翁鬓垂雪，担负樵苏清晓发。
城门在望来路长，樵重身羸如跛鼈。
皮枯亦復汗淋沥，步强遥闻气呜咽。
同行壮俊常后追，体倦心烦未容歇。
街东少年殊傲岸，和袖高扉厉声唤。
低眉索价退听言，移刻纔蒙酬与半。
纳樵收直不敢缓，病妇倚门待朝爨。
胜因院
作者：吕南公
朝代：宋
体裁：古风

庄严起何代，幽佚惟天与。有众倚耕桑，无人叹寒暑。岚氛蠹金碧，谷响酬钟鼓。白昼方丈西，犹眠听经虎。
至凌云山却寄平仲
作者：吕南公
朝代：宋

建业归来路二千，一舟轻借死梯缘。
贵池亭下风如鼓，采石江头浪拍天。
险与阳侯成愤友，幸从鱼腹脱腥涎。
只今亲旧知怜否，尚有余生亦偶然。
至凌云山却寄平仲
作者：吕南公
朝代：宋

建业归来路二千，一舟轻借死梯缘。贵池亭下风如鼓，采石江头浪拍天。险与阳侯成愤友，幸从鱼腹脱腥涎。只今亲旧知怜否，尚有馀生亦偶然。
范十七司理见问岁除鳅蔬夜饮之约新春愆爽以八句答之
作者：吕南公
朝代：宋

田泥涣烂鳅怀子，圃垄肥腴菜长心。僧镬纵然忘忌讳，书刀何忍屡残淫。村渔不逊财难动，澍雨无端草易深。拘束学官懒复懒，坐愁佳约未能寻。
范十七司理见问岁除鳅蔬夜饮之约新春愆爽以八句答之
作者：吕南公
朝代：宋

田泥涣烂鳅怀子，圃垄肥腴菜长心。
僧镬纵然忘忌讳，书刀何忍屡残淫。
村渔不逊财难动，澍雨无端草易深。
拘束学官懒復懒，坐愁佳约未能寻。
茶铛
作者：吕南公
朝代：宋
体裁：七言绝句

宾榻萧萧午户开，松枝火尽半寒灰。主人欲就游仙梦，休愿煎茶醒睡来。
莓莓原上田
作者：吕南公
朝代：宋

莓莓原上田，春至早已种。垡垡樊间圃，蔬好亦培壅。农家乐地利，倚此拟微俸。依随节序停，领略儿孙众。徒耕有欢语，各息无愁梦。冷看里诸生，焦心望乡贡。
莓莓原上田
作者：吕南公
朝代：宋

莓莓原上田，春至早已种。
墢墢樊间圃，蔬好亦培壅。
农家乐地利，倚此拟微俸。
依随节序停，领略儿孙众。
徒耕有讙语，各息无愁梦。
冷看里诸生，焦心望乡贡。
蔡翁
作者：吕南公
朝代：宋

蔡翁高古士，终始素践清。晓然不欺心，可抵日月明。二十弄赋笔，周流教诸生。四十背辞场，归来闭柴荆。长子力近利，旨甘足谋营。次男治诗书，庭户弦歌声。居止在城邑，身如隐林坰。旧交势富门，十载不一登。稼穑有凶稔，翁无田可耕。闾阎多是非，翁耳不为倾。萧条一亩宅，裕若据八纮。书囊配酒樽，此外毫发轻。晚醉有瘿枕，朝饥有藜羹。未知穷与通，何者当达情。维彼九章衮，煖外未觉荣。维彼八味珍，饱来无足矜。妻子亦垂白，息孙初习行。欢愉同百年，世患安得撄。嗟我稍濩落，晚能慕幽贞。何由似吾翁，坦坦寄馀龄。
蔡翁
作者：吕南公
朝代：宋

蔡翁高古士，终始素践清。
晓然不欺心，可抵日月明。
二十弄赋笔，周流教诸生。
四十背辞场，归来闭柴荆。
长子力近利，旨甘足谋营。
次男治诗书，庭户弦歌声。
居止在城邑，身如隠林垧。
旧交势富门，十载不一登。
稼穑有凶稔，翁无田可耕。
闾阎多是非，翁耳不为倾。
萧条一亩宅，裕若据八纮。
书囊配酒樽，此外毫髮轻。
晚醉有瘿枕，朝饥有藜羹。
未知穷与通，何者当达情。
维彼九章衮，暖外未觉荣。
维彼八味珍，饱来无足矜。
妻子亦垂白，息孙初习行。
讙愉同百年，世患安得撄。
嗟我稍濩落，晚能慕幽贞。
何由似吾翁，坦坦寄余龄。
虎泉
作者：吕南公
朝代：宋
体裁：古风

昔闻孤女子，遇虎斯泉侧。高僧为追诃，弭耳不敢食。岁月几何时，称谈如宿夕。故知事可传，岂限涔泓窄。
虚假行
作者：吕南公
朝代：宋

虚假复虚假，名陶不知瓦。养子役于人，不如生犬马。公私严忌讳，势利关取舍。奉生既疏违，丧死更苟且。苴麻不敢服，桐竹何由把。未得久哀呼，方当勤唯喏。百年闻罔极，一瞬经庐下。岂不近冠裳，驱牵到乖寡。沾沾荷锄子，言动只山野。终制负凶缞，兴辞泪如泻。诸儒论鄙俗，不若都人雅。请问雨间民，谁为称情者。
虚假行
作者：吕南公
朝代：宋

虚假復虚假，名陶不知瓦。
养子役于人，不如生犬马。
公私严忌讳，势利关取舍。
奉生既疏违，丧死更苟且。
苴麻不敢服，桐竹何由把。
未得久哀呼，方当勤唯喏。
百年闻罔极，一瞬经庐下。
岂不近冠裳，驱牵到乖寡。
沾沾荷锄子，言动只山野。
终制负凶缞，兴辞泪如泻。
诸儒论鄙俗，不若都人雅。
请问雨间民，谁为称情者。
蝇骥
作者：吕南公
朝代：宋

超超飞骥尾，猎猎苍蝇翼。托止如雅素，主之无避色。相从辄腾蹋，稳望千里益。朝刍雁田粟，夕饮龙渊液。天山峻杳缭，过若影撩隙。神官下旁闯，展折形叹惜。为言螴蜳类，命自臭秽得。胡然谬携载，浼尔云天骼。是时决骤次，何莫怀辟易。骎骎骅骝前，拟越穷发北。仙风响琳琅，忽遇九方伯。殷勤致羁绊，审按题肉力。咨嗟绝尘足，恨乏轶群德。悲此中道骥，愤死秀冈侧。苍蝇试回首，海雾光圛圛。进途当此穷，退路安可识。寄声人间世，远致毋近测。栖翔度材分，勿妄希彩色。永鉴蝇骥穷，无妨每相择。
蝇骥
作者：吕南公
朝代：宋

超超飞骥尾，猎猎苍蝇翼。
託止如雅素，主之无避色。
相从辄腾蹋，稳望千里益。
朝刍雁田粟，夕饮龙渊液。
天山峻杳缭，过若影撩隙。
神官下旁闯，展折形叹惜。
为言螴蜳类，命自臭秽得。
胡然谬携载，浼尔云天骼。
是时决骤次，何莫怀辟易。
骎骎骅骝前，拟越穷髮北。
仙风响琳琅，忽遇九方伯。
殷勤致羁绊，审按题肉力。
咨嗟绝尘足，恨乏轶群德。
悲此中道骥，愤死秀冈侧。
苍蝇试回首，海雾光圛圛。
进途当此穷，退路安可识。
寄声人间世，远致毋近测。
栖翔度材分，勿妄希彩色。
永鉴蝇骥穷，无妨每相择。
衰病
作者：吕南公
朝代：宋
体裁：五言律诗

衰病相侵卑，劳生得意迟。两腓初瘦后，左耳半聋时。已取世上苦，强将天下知。只宜收散质，偷惰学支离。
西村
作者：吕南公
朝代：宋

东村岂不佳，南村自清幽。北村亦可居，俗悍不易投。维此兑岭曲，陂陀绕川流。桑麻有青园，耕稼有绿畴。云峰十里外，足举旷望头。本无车马喧，岂有声利愁。伊我先君子，故家待增修。还当起楹檐，此志敢不求。开辟三处径，疏通四前沟。有轩列琴书，有室贮锄耰。压曲拟长醉，藏刍待肥牛。超然了馀生，不问万户侯。我策久已决，我身强悠悠。安能荷筱翁，不以意相收。
西村
作者：吕南公
朝代：宋

东村岂不佳，南村自清幽。
北村亦可居，俗悍不易投。
维此兑岭曲，陂陀遶川流。
桑麻有青园，耕稼有绿畴。
云峰十里外，足举旷望头。
本无车马喧，岂有声利愁。
伊我先君子，故家待增修。
还当起楹檐，此志敢不求。
开闢三处径，疏通四前沟。
有轩列琴书，有室贮锄耰。
压曲拟长醉，藏刍待肥牛。
超然了余生，不问万户侯。
我策久已决，我身强悠悠。
安能荷篠翁，不以意相收。
西风
作者：吕南公
朝代：宋

西风一夜飕飕动，冷触病身增疾痛。
卧听促织不成眠，起望明星还内讼。
十年客路过秋色，五亩故园停岁种。
学如观海祗自奇，文似屠龙竟谁用。
情知至足在饱暖，何事低心随荐贡。
桀溺从初岂有官，接舆却是能歌凤。
今虽未借邯郸枕，昔曾屡叹南柯梦。
哿矣归哉有近期，会将物我分轻重。
西风
作者：吕南公
朝代：宋

西风一夜飕飕动，冷触病身增疾痛。卧听促织不成眠，起望明星还内讼。十年客路过秋色，五亩故园停岁种。学如观海祗自奇，文似屠龙竟谁用。情知至足在饱煖，何事低心随荐贡。桀溺从初岂有官，接舆却是能歌凤。今虽未借邯郸枕，昔曾屡叹南柯梦。哿矣归哉有近期，会将物我分轻重。
覆船山
作者：吕南公
朝代：宋
体裁：七言绝句

山似舟航压众坡，静为平地动为波。桅樯不藉瞻乌首，争奈风帆百尺何。
覆船山
作者：吕南公
朝代：宋

峨峨覆船山，特起秀蟠勃。
当前百十里，已见青突兀。
行瞻渐详谛，依约认毫忽。
西峰自排列，俨若魁健卒。
羣阜復东迴，钦如搢珪笏。
横冈挺戈剑，坚重不可杌。
峻岭扰騧骊，豪雄欲相揬。
或宽侔放荡，或迫类{甚乍}{甚卒}。
或象喜纡余，或同怒诟咄。
林高盛巾帼，畬破露鬝秃。
有险状饥癯，有坌似壮腯。
伟哉形态众，尽叙难以猝。
忆随游览后，深入禅宅窟。
樵径坦復崎，遥村现还没。
是时五月晦，寒气尚切骨。
汲泉煮茶云，石鼎沸鬻雪。
夜垂纸帐卧，疑近鬼窸窣。
晓引杖屦行，岩峦徧缘踤。
幽坡兽跳𮛬，佳树鸟咽嗢。
飞瀑下层崖，铿清断污淈。
分流浃田壤，千里利耕搰。
爱此爽洒都，拟咏屡蹇讷。
何由结庐舍，静取蔬茹捽。
梦想空洞灵，孤云动飙𩖨。
覆船山
作者：吕南公
朝代：宋

峨峨覆船山，特起秀蟠勃。当前百十里，已见青突兀。行瞻渐详谛，依约认毫忽。西峰自排列，俨若魁健卒。群阜复东回，钦如搢圭笏。横冈挺戈剑，坚重不可杌。峻岭扰騧骊，豪雄欲相揬。或宽侔放荡，或迫类■■。或象喜纡馀，或同怒诟咄。林高盛巾帼，畬破露鬝秃。有险状饥癯，有坌似壮腯。伟哉形态众，尽叙难以猝。忆随游览后，深入禅宅窟。樵径坦复崎，遥村现还没。是时五月晦，寒气尚切骨。汲泉煮茶云，石鼎沸鬻雪。夜垂纸帐卧，疑近鬼窸窣。晓引杖屦行，岩峦遍缘踤。幽坡兽跳■，佳树鸟咽嗢。飞瀑下层崖，铿清断污淈。分流浃田壤，千里利耕搰。爱此爽洒都，拟咏屡蹇讷。何由结庐舍，静取蔬茹捽。梦想空洞灵，孤云动飙？。
覆船山
作者：吕南公
朝代：宋
体裁：古风

峨峨覆船山，特起秀蟠勃。当前百十里，已见青突兀。行瞻渐详谛，依约认毫忽。西峰自排列，俨若魁健卒。群阜复东回，钦如搢圭笏。横冈挺戈剑，坚重不可杌。峻岭扰騧骊，豪雄欲相揬。或宽侔放荡，或迫类■■。或象喜纡馀，或同怒诟咄。林高盛巾帼，畬破露鬝秃。有险状饥癯，有坌似壮腯。伟哉形态众，尽叙难以猝。忆随游览后，深入禅宅窟。樵径坦复崎，遥村现还没。是时五月晦，寒气尚切骨。汲泉煮茶云，石鼎沸鬻雪。夜垂纸帐卧，疑近鬼窸窣。晓引杖屦行，岩峦遍缘踤。幽坡兽跳■，佳树鸟咽嗢。飞瀑下层崖，铿清断污淈。分流浃田壤，千里利耕搰。爱此爽洒都，拟咏屡蹇讷。何由结庐舍，静取蔬茹捽。梦想空洞灵，孤云动飙�。
见广度院紫荆一株先开
作者：吕南公
朝代：宋
体裁：七言绝句

满树新英待发时，东风先动向阳枝。同根若是生疑怪，为道开迟谢亦迟。
读东方朔传
作者：吕南公
朝代：宋

武皇肆荒惑，公卿噤忠龈。
先生有直舌，谈笑开吾君。
董偃不敢怨，寿王谁与伸。
堂堂补衮心，不厌犯怒频。
岂不顾仕养，崇卑位泥云。
耻同高论儒，瑟缩忧烹焚。
贤人事昏主，献替视所因。
不尔朝野间，谁非爱其身。
彼哉下世士，所见异吾闻。
丑谬无不为，乃思谤遗尘。
国风歌善戏，孔圣许狂人。
何嫌班孟坚，区区记余芬。
读东方朔传
作者：吕南公
朝代：宋

武皇肆荒惑，公卿噤忠龈。先生有直舌，谈笑开吾君。董偃不敢怨，寿王谁与伸。堂堂补衮心，不厌犯怒频。岂不顾仕养，崇卑位泥云。耻同高论儒，瑟缩忧烹焚。贤人事昏主，献替视所因。不尔朝野间，谁非爱其身。彼哉下世士，所见异吾闻。丑谬无不为，乃思谤遗尘。国风歌善戏，孔圣许狂人。何嫌班孟坚，区区记馀芬。
读文冢铭
作者：吕南公
朝代：宋
体裁：古风

长沙进士何襟灵，辞源浩瀚如翻倾。十五年间聚文藁，得三千纸封为茔。自怜意气颇足惜，题作文冢仍镵铭。富哉言章有如此，恨不尽见空传名。吾闻人文乃儒效，用之佐治王化成。五帝三王实推济，孔孟忧世存书经。真儒不作世已异，文士所说非所行。趋时治己两不振，奋笔多是图生荣。唐文旧录二万卷，于今大半归漂零。昌黎河东幸存显，自外寸片谁与称。故知辞藻贵遭遇，身后纸札皆劳形。当年不用更埋聚，伤嗟此似秦儒坑。
读白司马江州诗
作者：吕南公
朝代：宋
体裁：七言绝句

四年司马滞江边，几杖茅堂自说闲。倘使金銮不迁谪，知君未暇爱庐山。
调笑令·华草
作者：吕南公
朝代：宋
体裁：词

华草。华草。秀发乘春更好。深心密竹纷纷。妖韶随处动人。人动。人动。王孙公子情重。
调笑令（效韦苏州作）
作者：吕南公
朝代：宋
体裁：词

行客。行客。身世东西南北。家林迢递不归。岁时悲盛泪垂。垂泪。垂泪。两鬓与霜相似。
谢邻翁
作者：吕南公
朝代：宋

穷秋我何事，岁计聊支准。
割稻三万斤，栽松二千本。
辛勤完廪庾，颠倒粪畦畛。
为有空腹忧，能忘此时谨。
菘肥竞垂阴，稻美方联稛。
自喜在丘园，年衰且优稳。
天功偶不助，人力翻为窘。
弥月雨连淫，交冬霜不陨。
蔬长煮有綫，谷湿舂多粉。
厚望乃无聊，萧如被宫膑。
今朝二十九，看历惊秋尽。
去腊都几何，阳乌尚高隠。
邻翁巧谭话，念我频嗟愤。
杖插肯经过，单辞稍牵引。
上论穹昊意，窅嘿难裁忖。
下说倚伏端，回环恒切近。
熙宁大丞相，周孔登台衮。
手运道德枢，生灵藉鍼诊。
劳神十五载，坐许无遗恨。
归卧睫未交，纷纭见矛盾。
推称忽排毁，歌咏俄咍哂。
蔼蔼攀附人，层霄堕污溷。
前愚初是智，昔禹今成鲧。
譬彼羹涴衣，仓黄可潄抆。
问君官际会，何似农藨蔉。
而以望小乖，便同身大疢。
飘风将暴雨，自古称豪敏。
邂逅不崇朝，谁嫌类荣槿。
羲和与青女，会见驱辀轸。
昼暖夜严凝，安知不相趁。
低徊向翁谢，老语真明允。
惭愧失路贤，吾贫固当忍。
谢邻翁
作者：吕南公
朝代：宋

穷秋我何事，岁计聊支准。割稻三万斤，栽松二千本。辛勤完廪庾，颠倒粪畦畛。为有空腹忧，能忘此时谨。菘肥竞垂阴，稻美方联稛。自喜在丘园，年衰且优稳。天功偶不助，人力翻为窘。弥月雨连淫，交冬霜不陨。蔬长煮有线，谷湿舂多粉。厚望乃无聊，萧如被宫膑。今朝二十九，看历惊秋尽。去腊都几何，阳乌尚高隐。邻翁巧谭话，念我频嗟愤。杖插肯经过，单辞稍牵引。上论穹昊意，窅嘿难裁忖。下说倚伏端，回环恒切近。熙宁大丞相，周孔登台衮。手运道德枢，生灵藉针诊。劳神十五载，坐许无遗恨。归卧睫未交，纷纭见矛盾。推称忽排毁，歌咏俄咍哂。蔼蔼攀附人，层霄堕污溷。前愚初是智，昔禹今成鲧。譬彼羹涴衣，仓黄可漱抆。问君官际会，何似农藨蓘。而以望小乖，便同身大疢。飘风将暴雨，自古称豪敏。邂逅不崇朝，谁嫌类荣槿。羲和与青女，会见驱辀轸。昼煖夜严凝，安知不相趁。低徊向翁谢，老语真明允。惭愧失路贤，吾贫固当忍。
豫章城
作者：吕南公
朝代：宋
体裁：七言律诗

西山东下古池隍，增饰依稀问晚唐。平世但严民筦钥，乱时曾是贼金汤。春归旧堞多芳草，鸟聚荒陴正夕阳。也欲登临赋风物，自怜才笔厌忧伤。
贫妇叹
作者：吕南公
朝代：宋

昨日良人死穷独，粮空子幼身自哭。卖衣葬罢急谋嫁，富翁立待封居屋。夫妻寒贱恩亦深，缞麻终制非无心。饥肠雷鸣无可奈，礼法虽存何足赖。
贫妇叹
作者：吕南公
朝代：宋

昨日良人死穷独，粮空子幼身自哭。
卖衣葬罢急谋嫁，富翁立待封居屋。
夫妻寒贱恩亦深，缞麻终制非无心。
饥肠雷鸣无可奈，礼法虽存何足頼。
赠亨父次温伯韵
作者：吕南公
朝代：宋

老未上青云，谁论德行纯。
有名传郡国，无食给冬春。
惯见官征债，多应鬼笑贫。
岂能逃俗口，坐作解嘲人。
赠亨父次温伯韵
作者：吕南公
朝代：宋

老未上青云，谁论德行纯。有名传郡国，无食给冬春。惯见官徵债，多应鬼笑贫。岂能逃俗口，坐作解嘲人。
赠叔宪
作者：吕南公
朝代：宋
体裁：七言律诗

轩昂不肯事雕锼，放却名缰已十秋。举世有为皆负累，百年无闷更何求。长驱好意归吟笔，笑领真风贮酒瓯。嫌我生涯非濩落，纸编寒夜困灯油。
赠王九
作者：吕南公
朝代：宋

李杜是非张相国，曹刘忌惮吕将军。
异时各有凌人气，此日何妨负我文。
议谕当如山顶石，光荣会似雨余云。
恨君不悔邯郸步，希世功夫枉十分。
赠王九
作者：吕南公
朝代：宋

李杜是非张相国，曹刘忌惮吕将军。异时各有凌人气，此日何妨负我文。议谕当如山顶石，光荣会似雨馀云。恨君不悔邯郸步，希世功夫枉十分。
赠白
作者：吕南公
朝代：宋

成童即学佛，五十始披缁。去发有先后，悟空无速迟。游云经过雨，淙瀑到清漪。此意分明否，人间不可思。
赠白
作者：吕南公
朝代：宋

成童即学佛，五十始披缁。
去髮有先后，悟空无速迟。
游云经过雨，淙瀑到清漪。
此意分明否，人间不可思。
足疾
作者：吕南公
朝代：宋
体裁：五言律诗

足疾在中年，萧衰只自怜。徐行如敬长，顽坐似逃禅。欲适求新履，相忘任故鞯。思山徒有兴，登顿岂能前。
过列岫轩辄题小诗
作者：吕南公
朝代：宋

槛前清沼一奁披，墙外横山百马肥。
长使座中知爽气，岂烦天际问修眉。
留宾出酒人皆喜，不语看云众未知。
饶借俗儒谭尔雅，主公偏重谢家诗。
过列岫轩辄题小诗
作者：吕南公
朝代：宋

槛前清沼一奁披，墙外横山百马肥。长使座中知爽气，岂烦天际问脩眉。留宾出酒人皆喜，不语看云众未知。饶借俗儒谭尔雅，主公偏重谢家诗。
过巫师步
作者：吕南公
朝代：宋

还过巫师步，伫立想平昔。不见旧门闾，苍苍但榛棘。当时修竹圃，十里认浓碧。佳树郁珑璁，高能百馀尺。连甍覆多瓦，厚堑叠坚甓。生计具安恬，邻人总驩适。非无四时乐，乃预五等籍。不知九载间，刬灭自谁力。或尤近川水，川水岂其蹙。堤岸尽民庐，何斯最崩析。有疑沿鬼道，浮诞致淫慝。僻术固欺人，穷祆盖伤德。不然当合会，大数名终极。幽玄竟难量，理意浪参测。忆初羁角岁，文字未深识。此地事遨嬉，随群惯经历。波澜浇暑汗，略彴骋霜屐。逗晓集围鱼，连宵按传觋。走听铙鼓动，就视符箓敕。座轧歌神儿，盘分受釐食。中家馈牲果，豪屋送金帛。弟子争聚藏，巫师坐欣怿。顾余方？弱，比众似岐嶷。抚省更呼留，慇勤赐遮扼。持杯劝醇酒，引堮指香腊。牵袖索吟哦，嗟天赏英特。其将雪侵鬓，见庆云路翼。童稚喜矜称，徘徊重低嘿。岂图专轗轲，所望壹差忒。荏苒至巾冠，奔驰为甔石。光阴与愁度，肝胆遭事役。文藻漫雄浑，途程转迤塞。剪翎看远举，蹀足羡横击。何以副乡评，徒能冠经席。虚声渐凌厉，谤口遂压积。辞山寄他州，封纸问故国。惊心存没异，刺耳荣谢亟。偶尔跨归鞍，萧然又行客。凄凉到今日，憔悴对遗迹。涧影冷茫茫，塍泥新拍拍。春风吹骀荡，夜月照岑寂。曾是祸福场，翻为马牛陌。谁能逃死丧，乃独久酸恻。无处沥馀觞，空思咏渐麦。人间屡兴废，世路真阻阨。惬快一难逢，睽违千易得。布衣甘我老，耕耒非上逼。饱煖即逍遥，功名可抛掷。虽惭巫师语，且免荷筱责。自作好诗书，宁须位侯伯。
过巫师步
作者：吕南公
朝代：宋
体裁：古风

还过巫师步，伫立想平昔。不见旧门闾，苍苍但榛棘。当时修竹圃，十里认浓碧。佳树郁珑璁，高能百馀尺。连甍覆多瓦，厚堑叠坚甓。生计具安恬，邻人总驩适。非无四时乐，乃预五等籍。不知九载间，刬灭自谁力。或尤近川水，川水岂其蹙。堤岸尽民庐，何斯最崩析。有疑沿鬼道，浮诞致淫慝。僻术固欺人，穷祆盖伤德。不然当合会，大数名终极。幽玄竟难量，理意浪参测。忆初羁角岁，文字未深识。此地事遨嬉，随群惯经历。波澜浇暑汗，略彴骋霜屐。逗晓集围鱼，连宵按传觋。走听铙鼓动，就视符箓敕。座轧歌神儿，盘分受釐食。中家馈牲果，豪屋送金帛。弟子争聚藏，巫师坐欣怿。顾余方�弱，比众似岐嶷。抚省更呼留，慇勤赐遮扼。持杯劝醇酒，引堮指香腊。牵袖索吟哦，嗟天赏英特。其将雪侵鬓，见庆云路翼。童稚喜矜称，徘徊重低嘿。岂图专轗轲，所望壹差忒。荏苒至巾冠，奔驰为甔石。光阴与愁度，肝胆遭事役。文藻漫雄浑，途程转迤塞。剪翎看远举，蹀足羡横击。何以副乡评，徒能冠经席。虚声渐凌厉，谤口遂压积。辞山寄他州，封纸问故国。惊心存没异，刺耳荣谢亟。偶尔跨归鞍，萧然又行客。凄凉到今日，憔悴对遗迹。涧影冷茫茫，塍泥新拍拍。春风吹骀荡，夜月照岑寂。曾是祸福场，翻为马牛陌。谁能逃死丧，乃独久酸恻。无处沥馀觞，空思咏渐麦。人间屡兴废，世路真阻阨。惬快一难逢，睽违千易得。布衣甘我老，耕耒非上逼。饱煖即逍遥，功名可抛掷。虽惭巫师语，且免荷筱责。自作好诗书，宁须位侯伯。
过巫师步
作者：吕南公
朝代：宋

还过巫师步，竚立想平昔。
不见旧门闾，苍苍但榛棘。
当时修竹圃，十里认浓碧。
佳树鬰珑璁，高能百余尺。
连甍覆多瓦，厚堑迭坚甓。
生计具安恬，邻人总驩适。
非无四时乐，乃预五等籍。
不知九载间，刬灭自谁力。
或尤近川水，川水岂其蹙。
堤岸尽民庐，何斯最崩析。
有疑沿鬼道，浮诞致淫慝。
僻术固欺人，穷祆盖伤德。
不然当合会，大数名终极。
幽玄竟难量，理意浪参测。
忆初羁角岁，文字未深识。
此地事遨嬉，随羣惯经历。
波澜浇暑汗，略彴骋霜屐。
逗晓集围鱼，连宵按传觋。
走听铙鼓动，就视符箓敕。
座轧歌神儿，盘分受釐食。
中家馈牲果，豪屋送金帛。
弟子争聚藏，巫师坐欣怿。
顾余方𦕈弱，比众似岐嶷。
抚省更呼留，慇懃赐遮扼。
持杯劝醇酒，引堮指香腊。
牵袖索吟哦，嗟天赏英特。
其将雪侵鬓，见庆云路翼。
童稚喜矜称，徘徊重低嘿。
岂图专轗轲，所望壹差忒。
荏苒至巾冠，奔驰为甔石。
光阴与愁度，肝胆遭事役。
文藻漫雄浑，途程转迤塞。
翦翎看远举，蹀足羡横击。
何以副乡评，徒能冠经席。
虚声渐凌厉，谤口遂压积。
辞山寄他州，封纸问故国。
惊心存没异，刺耳荣谢亟。
偶尔跨归鞍，萧然又行客。
凄凉到今日，憔悴对遗迹。
磵影冷茫茫，塍泥新拍拍。
春风吹骀荡，夜月照岑寂。
曾是祸福场，翻为马牛陌。
谁能逃死丧，乃独久酸恻。
无处沥余觞，空思咏渐麦。
人间屡兴废，世路真阻阨。
惬快一难逢，睽违千易得。
布衣甘我老，耕耒非上逼。
饱暖即逍遥，功名可抛掷。
虽惭巫师语，且免荷篠责。
自作好诗书，宁须位侯伯。
过庄子祠堂
作者：吕南公
朝代：宋

客过蒙城日欲曛，更寻祠馆拜遗真。
文章昔已悲衰世，香火今谁望俗人。
诸子异端争土苴，千秋余乱见缘因。
祗应叔夜轻狂辈，未是先生入室宾。
过庄子祠堂
作者：吕南公
朝代：宋

客过蒙城日欲曛，更寻祠馆拜遗真。文章昔已悲衰世，香火今谁望俗人。诸子异端争土苴，千秋馀乱见缘因。祗应叔夜轻狂辈，未是先生入室宾。
过忧劫岭
作者：吕南公
朝代：宋
体裁：古风

强步已半日，前冈更悠悠。下如趋龙宫，上若登云楼。不见人舍宅，但闻鸟喧啾。我行只空囊，盗劫谁知忧。
过武陵翁题其屋壁
作者：吕南公
朝代：宋

十年骑马走红尘，非敢求为富贵人。只愿似他龚处士，不馀不欠一閒身。绿竹林边白发翁，面颜犹似壮时红。朝来卖药钱多少，又闪閒愁入醉中。
过武陵翁题其屋壁·其一
作者：吕南公
朝代：宋

十年骑马走红尘，非敢求为富贵人。
只愿似他龚处士，不余不欠一閒身。
过武陵翁题其屋壁·其一
作者：吕南公
朝代：宋
体裁：七言绝句

十年骑马走红尘，非敢求为富贵人。只愿似他龚处士，不馀不欠一閒身。
过武陵翁题其屋壁·其二
作者：吕南公
朝代：宋

绿竹林边白发翁，面颜犹似壮时红。朝来卖药钱多少，又闪閒愁入醉中。
过武陵翁题其屋壁·其二
作者：吕南公
朝代：宋

绿竹林边白髮翁，面颜犹似壮时红。
朝来卖药钱多少，又闪閒愁入醉中。
过洪州
作者：吕南公
朝代：宋

未定荣华与退休，三年四度过洪州。红尘白日知何得，西去东归不自由。一带好山谁旧隐，百端閒事我新忧。可能石马亭边路，见客区区到白头。
过洪州
作者：吕南公
朝代：宋

未定荣华与退休，三年四度过洪州。
红尘白日知何得，西去东归不自由。
一带好山谁旧隠，百端閒事我新忧。
可能石马亭边路，见客区区到白头。
过游源驿
作者：吕南公
朝代：宋

游源驿裏壁间诗，去岁经过一览时。
客子面皮真铁铸，閒人公论是灵旗。
有谁谑浪慵开口，只我哀怜为敛眉。
多谢县侯新荡涤，从今莫恨放行迟。
过游源驿
作者：吕南公
朝代：宋

游源驿里壁间诗，去岁经过一览时。客子面皮真铁铸，閒人公论是灵旂。有谁谑浪慵开口，只我哀怜为敛眉。多谢县侯新荡涤，从今莫恨放行迟。
过湖口
作者：吕南公
朝代：宋

野客西来意绪劳，为停征棹到亭皋。湖山气象皆清旷，名利襟怀自郁陶。晓市鱼多腥万鼻，晚波风健趁千艘。高情未有分张处，愁诵山移一两遭。
过湖口
作者：吕南公
朝代：宋

野客西来意绪劳，为停征棹到亭皋。
湖山气象皆清旷，名利襟怀自鬰陶。
晓市鱼多腥万鼻，晚波风健趁千艘。
高情未有分张处，愁诵山移一两遭。
过界山馆
作者：吕南公
朝代：宋

界山馆下平街路，行客无穷朝接暮。十年二十四回过，每觉人烟不如故。初寻此地谒高士，廛里欢愉忘迫遽。固嫌饿子辱闾阎，乃有善人尸管库。歌声酒气等閒满，鱼尾彘肩容易具。半无宾客味群书，盈耳只闻论富庶。一来奔走绕淮汴，高士亦趋城市去。南蹄北辙不可留，虽有暂经难久住。前冬适自故园出，忽见疮痍变其处。岂能糠秕保黄台，乃忍沟渠叠童孺。官条既改驿亭破，儒者不存书屋蠹。萧然巷陌但荒埃，听说流亡不知数。昨朝又自剑池返，遭值故人车马驻。相看问讯十年间，涕泪沾襟如水注。当时饱腹今半殍，近岁朱颜多已腐。一杯虽举屡噫鸣，永夜不眠犹恟惧。哀哉天运不易识，安得各齐金石固。凌晨复过高士门，回首荆榛带霜露。
过界山馆
作者：吕南公
朝代：宋

界山馆下平街路，行客无穷朝接暮。
十年二十四迴过，每觉人烟不如故。
初寻此地谒高士，廛里讙愉忘迫遽。
固嫌饿子辱闾阎，乃有善人尸管库。
歌声酒气等閒满，鱼尾彘肩容易具。
半无宾客味羣书，盈耳只闻论富庶。
一来奔走绕淮汴，高士亦趋城市去。
南蹄北辙不可留，虽有暂经难久住。
前冬适自故园出，忽见疮痍变其处。
岂能糠粃保黄台，乃忍沟渠迭童孺。
官条既改驿亭破，儒者不存书屋蠹。
萧然巷陌但荒埃，听说流亡不知数。
昨朝又自剑池返，遭值故人车马驻。
相看问讯十年间，涕泪沾襟如水注。
当时饱腹今半殍，近岁朱颜多已腐。
一杯虽举屡噫鸣，永夜不眠犹恟惧。
哀哉天运不易识，安得各齐金石固。
凌晨復过高士门，迴首荆榛带霜露。
过聂彦伦故宅
作者：吕南公
朝代：宋

彦伦门外旧城墙，雉堞崩销草木荒。人物已成尘土去，风烟犹与岁时长。绿衫科第何曾贵，白发诗书不可常。平昔往还吾亦预，经过此日倍凄凉。
过聂彦伦故宅
作者：吕南公
朝代：宋

彦伦门外旧城墙，雉堞崩销草木荒。
人物已成尘土去，风烟犹与岁时长。
绿衫科第何曾贵，白髮诗书不可常。
平昔往还吾亦预，经过此日倍凄凉。
过虎林渡
作者：吕南公
朝代：宋

淮南行尽到江南，野渡风高送晚帆。五五长亭莫回首，向来穷泪已盈衫。
过虎林渡
作者：吕南公
朝代：宋

淮南行尽到江南，野渡风高送晚帆。
五五长亭莫迴首，向来穷泪已盈衫。
过辞归岭
作者：吕南公
朝代：宋

老翁爱园庐，未省越邻坞。
婚姻挽他乡，送客犯修阻。
委蛇上高岭，四顾异吾土。
相揖遽辞归，惊如避豺虎。
漂浮千世下，出意能近古。
游子笑安居，相传入名谱。
黄尘压碎石，岁月知何许。
但有鬰苍松，亭亭待斤斧。
秋风吹我马，路向此山取。
因名重徘徊，不独行役苦。
过辞归岭
作者：吕南公
朝代：宋

老翁爱园庐，未省越邻坞。婚姻挽他乡，送客犯脩阻。委蛇上高岭，四顾异吾土。相揖遽辞归，惊如避豺虎。漂浮千世下，出意能近古。游子笑安居，相传入名谱。黄尘压碎石，岁月知何许。但有郁苍松，亭亭待斤斧。秋风吹我马，路向此山取。因名重徘徊，不独行役苦。
迟晚行
作者：吕南公
朝代：宋

少年踊跃希卿宰，迟晚徒思老江海。吾道淹衰发渐凋，壮图销铄田今买。文苑锋铓稍收戢，醉乡朋旧多携解。唯有愤世嫉邪心，自计终天不能改。
迟晚行
作者：吕南公
朝代：宋

少年踊跃希卿宰，迟晚徒思老江海。
吾道淹衰髮渐凋，壮图销铄田今买。
文苑锋铓稍收戢，醉乡朋旧多携解。
唯有愤世嫉邪心，自计终天不能改。
送人游边二首
作者：吕南公
朝代：宋

六月洮河上，惊飙雹似拳。游人方仗策，元帅已开边。京观酋豪肉，军储府藏钱。参谋如有取，常武在周篇。我爱王忠嗣，兵威万里横。只知精士马，不忍幸功名。四印无矜色，三边有肃声。未知谁愿此，徒用送君行。
送人游边二首·其一
作者：吕南公
朝代：宋

六月洮河上，惊飈雹似拳。
游人方仗策，元帅已开边。
京观酋豪肉，军储府藏钱。
参谋如有取，常武在周篇。
送人游边二首·其一
作者：吕南公
朝代：宋

六月洮河上，惊飙雹似拳。游人方仗策，元帅已开边。京观酋豪肉，军储府藏钱。参谋如有取，常武在周篇。
送人游边二首·其二
作者：吕南公
朝代：宋
体裁：五言律诗

我爱王忠嗣，兵威万里横。只知精士马，不忍幸功名。四印无矜色，三边有肃声。未知谁愿此，徒用送君行。
送何斋郎赴选
作者：吕南公
朝代：宋

书堂四顾皆苍山，禽鱼树石烟云间。
纸编屡绝笔屡{髟/闻}，十载一瞬忘青纶。
谁令忽忆南熏关，尽棰打马鸣镳镮。
春风桃李纷妖嫺，辞家大笑涕不潸。
由来磊落羞穷跧，下位亦足惠寡鳏。
乘田委吏不敢閒，以日自爱维孔颜。
当今俊杰登朝班，拔擢杞梓披榛菅。
君能忼慨露豹斑，岂比嘿嘿贪食孱。
果哉往矣步勿䟂，仕以行义贤可攀。
仆姑百中初满弯，书堂静坐尻狂癫。
送何斋郎赴选
作者：吕南公
朝代：宋

书堂四顾皆苍山，禽鱼树石烟云间。纸编屡绝笔屡■，十载一瞬忘青纶。谁令忽忆南薰关，尽箠打马鸣镳镮。春风桃李纷妖娴，辞家大笑涕不潸。由来磊落羞穷跧，下位亦足惠寡鳏。乘田委吏不敢閒，以日自爱维孔颜。当今俊杰登朝班，拔擢杞梓披榛菅。君能忼慨露豹斑，岂比嘿嘿贪食孱。果哉往矣步勿䟂，仕以行义贤可攀。仆姑百中初满弯，书堂静坐尻狂癫。
送傅亨父
作者：吕南公
朝代：宋

相公坐东府，简拔无留才。
贤良得帅权，志与冯赵偕。
以策屈羣力，勃如飞蚊来。
河湟多新田，陇渭少惊埃。
壮矣功利举，趣时各贤哉。
谁言夫子喙，不在此日开。
手把经纶书，想望黄金台。
相期衢道亨，纸墨皆云雷。
腊雪拍马睫，朔风穿仆怀。
虽云行路难，足免壮士哀。
去去合利见，少微近三台。
得志亦遄归，我有贺酒杯。
送傅亨父
作者：吕南公
朝代：宋

相公坐东府，简拔无留才。贤良得帅权，志与冯赵偕。以策屈群力，勃如飞蚊来。河湟多新田，陇渭少惊埃。壮矣功利举，趣时各贤哉。谁言夫子喙，不在此日开。手把经纶书，想望黄金台。相期衢道亨，纸墨皆云雷。腊雪拍马睫，朔风穿仆怀。虽云行路难，足免壮士哀。去去合利见，少微近三台。得志亦遄归，我有贺酒杯。
送傅济道之漳浦尉
作者：吕南公
朝代：宋
体裁：七言律诗

河梁东度送征鞭，屈指闽荒路二千。难向解携无一语，再思重见尚三年。高堂上寿今谁及，白屋青衫合自怜。努力官箴莫轻堕，清时无善不登延。
送刘贤甫之余干尉
作者：吕南公
朝代：宋

太学诸生初入官，绿衣新尉古余干。
科场得志已容易，下邑徒劳不足难。
萑泽察姦行缭绕，缿厅参论坐盘桓。
羽仪更养文章去，他日云天见孔鸾。
送刘贤甫之馀干尉
作者：吕南公
朝代：宋

太学诸生初入官，绿衣新尉古馀干。科场得志已容易，下邑徒劳不足难。萑泽察奸行缭绕，缿厅参论坐盘桓。羽仪更养文章去，他日云天见孔鸾。
送及之丞公
作者：吕南公
朝代：宋
体裁：五言律诗

先朝贤御史，风彩九州钦。嗣子传家法，孤芳映士林。忠良常在我，便佞不关心。得庆宜蒙福，时清岂陆沉。
送唐杰重过金陵
作者：吕南公
朝代：宋
体裁：七言律诗

金陵春水解归舟，重到金陵恰仲秋。世路已衔奔走恨，风光更引别离愁。支持事变何由办，叹息安閒不易求。只有北山长好在，为余频上冶城头。
送子发赴江州司理
作者：吕南公
朝代：宋

湓江湛湛照闉阇，庐岳蟠蟠荫郭郛。此地一官虽郁屈，异人当日亦踟蹰。元规楼下随红旆，居易祠前看白须。才调似君真不薄，有诗无吝寄云夫。
送子发赴江州司理
作者：吕南公
朝代：宋

湓江湛湛照闉阇，庐岳蟠蟠荫郭郛。
此地一官虽鬰屈，异人当日亦踟蹰。
元规楼下随红旆，居易祠前看白鬚。
才调似君真不薄，有诗无吝寄云夫。
送张司理
作者：吕南公
朝代：宋

三年频说狱空虚，叹息贤才治有余。
晓踏府尘铃窅眇，夜吟庭月树扶疏。
尚微官职人皆有，已大精神众不如。
努力无忘建功业，秃毫他日为君书。
送张司理
作者：吕南公
朝代：宋

三年频说狱空虚，叹息贤才治有馀。晓踏府尘铃窅眇，夜吟庭月树扶疏。尚微官职人皆有，已大精神众不如。努力无忘建功业，秃毫他日为君书。
道傍见乞士捕虱
作者：吕南公
朝代：宋

夕阳拂西冈，黄淡映古道。晚风吹高林，病叶落如扫。饥人瘦于伞，俛默坐沙草。扶危犹强兴，力备辄反倒。还持蓝缕缝，委曲捕虱蚤。视荒数抽空，杀缓或失脑。悠然不能罢，似欲锐钩考。宁思百骸间，群蚁即入保。傍行笑相顾，慧悟信难早。噆伤乃知嫌，馁死岂谓好。方为大销灭，而畏小苦恼。何有就薪蒸，先愁稍枯槁。衣青嗔骂贱，发白讳呼老。与尔不同年，谁能共怀抱。
道傍见乞士捕蝨
作者：吕南公
朝代：宋

夕阳拂西冈，黄淡映古道。
晚风吹高林，病叶落如扫。
饥人瘦于伞，俛默坐沙草。
扶危犹强兴，力备辄反倒。
还持蓝缕缝，委曲捕蝨蚤。
视荒数抽空，杀缓或失脑。
悠然不能罢，似欲锐鈎考。
宁思百骸间，羣蚁即入保。
傍行笑相顾，慧悟信难早。
噆伤乃知嫌，馁死岂谓好。
方为大销灭，而畏小苦恼。
何有就薪蒸，先愁稍枯槁。
衣青嗔駡贱，髮白讳呼老。
与尔不同年，谁能共怀抱。
道先游仙都至李尊师故居见余早岁题赠拙句存于屋壁辄寄四韵重相叹赏谨有赓酬
作者：吕南公
朝代：宋

仙李枝条万国分，陇西旧望道家孙。
曾经二十载还往，忽过七千余晓昏。
人落九泉无可奈，诗存古壁更休论。
困穷辞气君偏爱，太息南征返北辕。
道先游仙都至李尊师故居见余早岁题赠拙句存于屋壁辄寄四韵重相叹赏谨有赓酬
作者：吕南公
朝代：宋

仙李枝条万国分，陇西旧望道家孙。曾经二十载还往，忽过七千馀晓昏。人落九泉无可奈，诗存古壁更休论。困穷辞气君偏爱，太息南征返北辕。
道先贤良以其到郡未及相见遽寄四韵谨以酬之
作者：吕南公
朝代：宋

山人还是入闉阇，自笑穷心失本初。
郑相旧怜穷御寇，秦王新伏勇相如。
衣裘破敝身谋拙，齿髮凋残世味疏。
人正弃捐吾独取，似君风谊更谁欤。
道先贤良以其到郡未及相见遽寄四韵谨以酬之
作者：吕南公
朝代：宋

山人还是入闉阇，自笑穷心失本初。郑相旧怜穷禦寇，秦王新伏勇相如。衣裘破敝身谋拙，齿发凋残世味疏。人正弃捐吾独取，似君风谊更谁欤。
道先贤良以南公出山愆期示诗见促谨依来韵奉答
作者：吕南公
朝代：宋

为农岂非天，归计恨不早。业已入犁锄，谋惟在粱稻。春霜久不解，乾渴满耕隩。布谷彼何心，声声似相报。不知兰台聚，安用樊间老。定许叩铃斋，柴居就长道。
道先贤良以南公出山愆期示诗见促谨依来韵奉答
作者：吕南公
朝代：宋

为农岂非天，归计恨不早。
业已入犁锄，谋惟在粱稻。
春霜久不解，干渴满耕隩。
布谷彼何心，声声似相报。
不知兰台聚，安用樊间老。
定许叩铃斋，柴居就长道。
道先贤良寄示长篇辄此酬和略希一笑
作者：吕南公
朝代：宋

闭门却埽未足高，遇酒辄醉岂其豪。
穷山终岁拥书坐，涧谷曷日兴云涛。
浮沉非工俗子恶，只与笔砚为朋曹。
流年侵寻路婉娩，镜裏已復惊苍毛。
作为文章世不用，似对妇女论钤韬。
欲陈肝胆自荐进，恐类众蚁观连鳌。
尝闻声气有求应，此日寂寞谁相遭。
当歌无和亦已矣，岂意或有怜悲嗸。
陈侯嵩丘降灵士，传世事业师夔皋。
有官未得断国论，昭代尚把浮名逃。
陔兰芳香月桂老，静卧感古成忧忉。
题诗远寄巧及我，稍比陈敌轻兵撩。
庞涓疏软孙膑锐，胜负不待明占招。
惟当释耒往共饮，不必皎洁分桀尧。
道先贤良寄示长篇辄此酬和略希一笑
作者：吕南公
朝代：宋

闭门却埽未足高，遇酒辄醉岂其豪。穷山终岁拥书坐，涧谷曷日兴云涛。浮沉非工俗子恶，只与笔砚为朋曹。流年侵寻路婉娩，镜里已复惊苍毛。作为文章世不用，似对妇女论钤韬。欲陈肝胆自荐进，恐类众蚁观连鳌。尝闻声气有求应，此日寂寞谁相遭。当歌无和亦已矣，岂意或有怜悲嗷。陈侯嵩丘降灵士，传世事业师夔皋。有官未得断国论，昭代尚把浮名逃。陔兰芳香月桂老，静卧感古成忧忉。题诗远寄巧及我，稍比陈敌轻兵撩。庞涓疏软孙膑锐，胜负不待明占招。惟当释耒往共饮，不必皎洁分桀尧。
道卿上人新作塔亭准拟寿终乞余题诗
作者：吕南公
朝代：宋

道人八十转康宁，却效浮屠起竁亭。日月无穷终系数，乾坤有坏亦因形。未张云鹤萧萧影，先养松楸郁郁青。究竟会应逢逸少，为师重勒雁门铭。
道卿上人新作塔亭准拟寿终乞余题诗
作者：吕南公
朝代：宋

道人八十转康宁，却效浮屠起竁亭。
日月无穷终繫数，干坤有坏亦因形。
未张云鹤萧萧影，先养松楸鬰鬰青。
究竟会应逢逸少，为师重勒雁门铭。
邓夫子
作者：吕南公
朝代：宋

吾交邓夫子，富有免俗气。包含吉人道，混协时辈事。读书三十年，恬寞无所嗜。物古少明眼，声希难侧耳。自同昆冈石，坚厚保英粹。不畏埃？染，非求霖露渍。幽姿审如此，镌错安得致。余生鲜谐合，幸此蒙羼厕。上岳眺高远，趋涛玩滂濞。由来魏王瓠，不在惠施弃。
邓夫子
作者：吕南公
朝代：宋
体裁：古风

吾交邓夫子，富有免俗气。包含吉人道，混协时辈事。读书三十年，恬寞无所嗜。物古少明眼，声希难侧耳。自同昆冈石，坚厚保英粹。不畏埃�染，非求霖露渍。幽姿审如此，镌错安得致。余生鲜谐合，幸此蒙羼厕。上岳眺高远，趋涛玩滂濞。由来魏王瓠，不在惠施弃。
邓夫子
作者：吕南公
朝代：宋

吾交邓夫子，富有免俗气。
包含吉人道，混协时辈事。
读书三十年，恬寞无所嗜。
物古少明眼，声希难侧耳。
自同昆冈石，坚厚保英粹。
不畏埃𡏖染，非求霖露渍。
幽姿审如此，镌错安得致。
余生尠谐合，幸此蒙羼厕。
上岳眺高远，趋涛玩滂濞。
由来魏王瓠，不在惠施弃。
邻老
作者：吕南公
朝代：宋

邻老今亡矣，谁犹辨短长。隙驹沈迅影，石火掩孤光。错寞悲新事，凄迷想旧狂。朔风原上草，归梦见松霜。气槩平生事，耝耰滞故林。得无尊道性，长有贵儒心。躁暴村田酒，粗疏欸乃吟。暮年乖此约，谁使永差参。
邻老·其一
作者：吕南公
朝代：宋
体裁：五言律诗

邻老今亡矣，谁犹辨短长。隙驹沈迅影，石火掩孤光。错寞悲新事，凄迷想旧狂。朔风原上草，归梦见松霜。
邻老·其二
作者：吕南公
朝代：宋

气槩平生事，耝耰滞故林。
得无尊道性，长有贵儒心。
躁暴村田酒，粗疏欵乃吟。
暮年乖此约，谁使永差参。
邻老·其二
作者：吕南公
朝代：宋

气槩平生事，耝耰滞故林。得无尊道性，长有贵儒心。躁暴村田酒，粗疏欸乃吟。暮年乖此约，谁使永差参。
酒客
作者：吕南公
朝代：宋
体裁：七言绝句

酒客胸襟亦自贤，平生不断醉因缘。望见青帘涎已活，谁能顾惜杖头钱。
酬何威中
作者：吕南公
朝代：宋

十年经画凿坏逃，只为乖违不为高。
尽力未能成饱暖，致身那解立勋劳。
已从酒盏忘千虑，羞看贪人校一毛。
游旧惟君尚相记，每将新句访耕皋。
酬何威中
作者：吕南公
朝代：宋

十年经画凿坏逃，只为乖违不为高。尽力未能成饱煖，致身那解立勋劳。已从酒盏忘千虑，羞看贪人校一毛。游旧惟君尚相记，每将新句访耕皋。
酬次道京还见寄诗二首
作者：吕南公
朝代：宋

会得吾生只汎浮，莫将耕钓异公侯。文章高去乃青史，富贵极来皆白头。至乐如今惟强饮，最贤从古是无求。荷源砌上枫林叶，又过元丰第六秋。平昔贤他马少游，有官何必至封侯。天如大雨当挥手，命合高眠亦到头。幽涧鱼肥堪煮炙，丰年酒贱易追求。恨君门馆无酣伴，枉共痴儿对一秋。
酬次道京还见寄诗二首·其一
作者：吕南公
朝代：宋

会得吾生只汎浮，莫将耕钓异公侯。文章高去乃青史，富贵极来皆白头。至乐如今惟强饮，最贤从古是无求。荷源砌上枫林叶，又过元丰第六秋。
酬次道京还见寄诗二首·其一
作者：吕南公
朝代：宋

会得吾生只泛浮，莫将耕钓异公侯。
文章高去乃青史，富贵极来皆白头。
至乐如今惟强饮，最贤从古是无求。
荷源磜上枫林叶，又过元丰第六秋。
酬次道京还见寄诗二首·其二
作者：吕南公
朝代：宋
体裁：七言律诗

平昔贤他马少游，有官何必至封侯。天如大雨当挥手，命合高眠亦到头。幽涧鱼肥堪煮炙，丰年酒贱易追求。恨君门馆无酣伴，枉共痴儿对一秋。
酬西阁书事
作者：吕南公
朝代：宋
体裁：七言律诗

西山阁上綵衣人，过得三冬似九春。长恨作诗无客和，更缘中酒被妻嗔。有官未入功名境，多暇仍思寂寞滨。文雅一时传万世，却应能此是荣亲。
重游松溪偶题八句示升卿
作者：吕南公
朝代：宋

七年前已到松溪，不虑重经有此时。寒苦惯为穷进士，清高长羡病禅师。云山契分输今日，香火因缘叹夙期。庭柏森森秋实在，向来尘想误多疑。
重游松溪偶题八句示升卿
作者：吕南公
朝代：宋

七年前已到松溪，不虑重经有此时。
寒苦惯为穷进士，清高长羡病禅师。
云山契分输今日，香火因缘叹夙期。
庭栢森森秋实在，向来尘想误多疑。
重过福兴院
作者：吕南公
朝代：宋

重过山寺借床眠，屈指前游已七年。文字转工身转困，被僧相问却悽然。乞钱谋食总悠悠，两事平生话亦羞。何意茂林脩竹下，今年还得一回游。
重过福兴院·其一
作者：吕南公
朝代：宋
体裁：七言绝句

重过山寺借床眠，屈指前游已七年。文字转工身转困，被僧相问却悽然。
重过福兴院·其二
作者：吕南公
朝代：宋

乞钱谋食总悠悠，两事平生话亦羞。
何意茂林修竹下，今年还得一迴游。
重过福兴院·其二
作者：吕南公
朝代：宋

乞钱谋食总悠悠，两事平生话亦羞。何意茂林脩竹下，今年还得一回游。
野客
作者：吕南公
朝代：宋
体裁：七言绝句

野客来过洞府门，天风吹断去时魂。得归应被乡人笑，衣上云霞有异痕。
野翠堂
作者：吕南公
朝代：宋

重城似郊坰，接眼尽苍翠。无复见枯疏，共疑春每至。丘樊岂少此，野叟不自贵。
野翠堂
作者：吕南公
朝代：宋

重城似郊垧，接眼尽苍翠。
无復见枯疏，共疑春每至。
丘樊岂少此，野叟不自贵。
野菜
作者：吕南公
朝代：宋
体裁：七言律诗

采采新英出远冈，生香不断冷垂浆。地神手老皮先紫，山鬼肠饥色更苍。野馔自宜清品味，世情谁识淡馨香。旧林春草盘飧惯，忆共邻翁踞坐尝。
金秀才归
作者：吕南公
朝代：宋
体裁：五言律诗

书来动乡思，归兴偶幡然。故国轻一别，綵衣閒八年。星霜亲鬓上，文字客灯前。此意终难诘，西风满耳蝉。
金陵寄示亨父
作者：吕南公
朝代：宋
体裁：七言律诗

东游西上但差参，寒饿催躯失本心。多难有言悲运命，厌贫无意惜光阴。穷通未定功名主，疾病能将少壮侵。故国渔樵应可入，寄声先为问云林。
金陵递中示到亨父老丈去年秋初见寄诗书捧咏无穷之意不胜私感因成四韵奉呈
作者：吕南公
朝代：宋

邮签初发去年书，叹息贫穷未破除。乞食君方如槛虎，贼粮我亦似卑居。有求自恨伤生酷，多难谁能虑事疏。同病相忧古来语，此情今日好欷歔。
金陵递中示到亨父老丈去年秋初见寄诗书捧咏无穷之意不胜私感因成四韵奉呈
作者：吕南公
朝代：宋

邮籤初发去年书，嘆息贫穷未破除。
乞食君方如槛虎，贼粮我亦似卑居。
有求自恨伤生酷，多难谁能虑事疏。
同病相忧古来语，此情今日好欷歔。
钟南平祠像
作者：吕南公
朝代：宋

天禄空虚土运崩，匹夫徒手起欃枪。还将有限骁雄力，换得无穷跋扈名。已是用心贪祸乱，尚何颜面见升平。丹青此日凝埃色，尚似忧惭问罪兵。
钟南平祠像
作者：吕南公
朝代：宋

天禄空虚土运崩，匹夫徒手起欃枪。
还将有限骁雄力，换得无穷跋扈名。
已是用心贪祸乱，尚何颜面见昇平。
丹青此日凝埃色，尚似忧惭问罪兵。
镜镊
作者：吕南公
朝代：宋

镜镊亦何功，铿铿漫从事。助人饰形骸，初若逞意思。须毛何足简，尘垢何足薙。端为儿女怀，丰靓以言贵。余家在农亩，耘耔当传世。朝犁泥糊糊，暮耨草翳翳。风搔日暴炙，姿状难妩媚。百年寄托身，颠倒皆顺利。颜红黑何害，发黑白亦是。谁能妄去取，屑屑论姿致。深村拟三径，岁月治去计。带经以随牛，镜镊成相弃。
镜镊
作者：吕南公
朝代：宋

镜镊亦何功，铿铿漫从事。
助人饰形骸，初若逞意思。
须毛何足简，尘垢何足薙。
端为儿女怀，丰靓以言贵。
余家在农亩，耘耔当传世。
朝犁泥糊糊，暮耨草翳翳。
风搔日暴炙，姿状难妩媚。
百年寄託身，颠倒皆顺利。
颜红黑何害，髮黑白亦是。
谁能妄去取，屑屑论姿致。
深村拟三径，岁月治去计。
带经以随牛，镜镊成相弃。
闻仙都李道士下世
作者：吕南公
朝代：宋

布褐毛冠七十秋，为谁浮汎为谁休。但曾计日防三鬼，不惯携琴谒五侯。诗卷在前聊养目，酒尊从此罢销忧。七星杉下朝曦阁，香火应教弟子修。长忆初能戴幅巾，仙都门外学游人。科场未数金门赋，襟袖空馀紫陌尘。平世选贤终法令，暮年如我但寒贫。惟师不信文章误，只道遭逢有屈伸。九月霪霖谷欲登，稻芽连穗水漫塍。无方解我心愁寂，更欲闻师近寝兴。纸尾忽传成异物，棺中还恐已飞升。羲和睡熟泥涂恶，絮酒寻浇叹未能。
闻仙都李道士下世·其一
作者：吕南公
朝代：宋

布褐毛冠七十秋，为谁浮汎为谁休。但曾计日防三鬼，不惯携琴谒五侯。诗卷在前聊养目，酒尊从此罢销忧。七星杉下朝曦阁，香火应教弟子修。
闻仙都李道士下世·其一
作者：吕南公
朝代：宋

布褐毛冠七十秋，为谁浮泛为谁休。
但曾计日防三鬼，不惯携琴谒五侯。
诗卷在前聊养目，酒尊从此罢销忧。
七星杉下朝曦阁，香火应教弟子修。
闻仙都李道士下世·其三
作者：吕南公
朝代：宋

九月霪霖谷欲登，稻芽连穗水漫塍。无方解我心愁寂，更欲闻师近寝兴。纸尾忽传成异物，棺中还恐已飞升。羲和睡熟泥涂恶，絮酒寻浇叹未能。
闻仙都李道士下世·其三
作者：吕南公
朝代：宋

九月霪霖谷欲登，稻芽连穗水漫塍。
无方解我心愁寂，更欲闻师近寝兴。
纸尾忽传成异物，棺中还恐已飞昇。
羲和睡熟泥涂恶，絮酒寻浇叹未能。
闻仙都李道士下世·其二
作者：吕南公
朝代：宋

长忆初能戴幅巾，仙都门外学游人。
科场未数金门赋，襟袖空余紫陌尘。
平世选贤终法令，暮年如我但寒贫。
惟师不信文章误，只道遭逢有屈伸。
闻仙都李道士下世·其二
作者：吕南公
朝代：宋

长忆初能戴幅巾，仙都门外学游人。科场未数金门赋，襟袖空馀紫陌尘。平世选贤终法令，暮年如我但寒贫。惟师不信文章误，只道遭逢有屈伸。
闻唐彦君益作计相过先以此寄用前韵
作者：吕南公
朝代：宋
体裁：七言律诗

见说东征计决然，梦魂迎马去翩翩。遥怜迢递荒村路，幸对温和此日天。意厚但青贫友眼，装轻肯赤仆夫肩。书编酒盏蒲团坐，预拟中宵未放眠。
陈都曹座中出示诸公曲词以四句酬之
作者：吕南公
朝代：宋
体裁：七言绝句

看尽新词听尽声，未能高和耳徒倾。聋身纵作岐山老，争得闻他彩凤鸣。
陪道先兄游麻源辄赋二小诗
作者：吕南公
朝代：宋

借得篮舆便出城，山光门外望西行。昨宵偶雨路尘少，今日好风林霭轻。有竹人家庭院秀，避驺樵客面颜生。溪田桥北驼鞍岭，犹记当年志未平。十五年前胆气粗，拟将文字换金珠。科场委顿成何事，耕稼辛勤落晚途。累岁不曾言石磴，居山空道有茅庐。今朝碧涧潺湲响，若不因公得听无。
陪道先兄游麻源辄赋二小诗·其一
作者：吕南公
朝代：宋
体裁：七言律诗

借得篮舆便出城，山光门外望西行。昨宵偶雨路尘少，今日好风林霭轻。有竹人家庭院秀，避驺樵客面颜生。溪田桥北驼鞍岭，犹记当年志未平。
陪道先兄游麻源辄赋二小诗·其二
作者：吕南公
朝代：宋

十五年前胆气粗，拟将文字换金珠。科场委顿成何事，耕稼辛勤落晚途。累岁不曾言石磴，居山空道有茅庐。今朝碧涧潺湲响，若不因公得听无。
陪道先兄游麻源辄赋二小诗·其二
作者：吕南公
朝代：宋

十五年前胆气麤，拟将文字换金珠。
科场委顿成何事，耕稼辛勤落晚途。
累岁不曾言石磴，居山空道有茅庐。
今朝碧涧潺湲响，若不因公得听无。
题仁乐亭
作者：吕南公
朝代：宋

真山蓄幽奇，伪山逞瑰怪。峰峦纷变现，座席疑广大。未穿披云屐，对此亦清快。
题仁乐亭
作者：吕南公
朝代：宋

真山蓄幽奇，僞山逞瑰怪。
峰峦纷变现，座席疑广大。
未穿披云屐，对此亦清快。
题圆上人宴静轩
作者：吕南公
朝代：宋
体裁：七言绝句

宴安深静属居僧，一炷檀烟万虑清。犹自笑他檐外铎，风来未免斗鸣声。
题河源诸兄壁
作者：吕南公
朝代：宋
体裁：七言律诗

不见诸兄十载稀，重来问事只伤悲。一家未有中兴地，两地皆成永感时。道在莫亏清白业，力微空赋鹡鸰诗。吾门旧庆天如报，会向层霄得桂枝。
题药录
作者：吕南公
朝代：宋
体裁：七言绝句

华佗气绝钓台侧，扁鹊坟荒浚水边。末俗好财无妙智，此书何日似鱼筌。
题迎宾亭
作者：吕南公
朝代：宋

僧閒有余日，怜客寻幽隈。
开亭翠冈腹，延竚心徘徊。
年年车马多，谁是思山来。
题迎宾亭
作者：吕南公
朝代：宋

僧閒有馀日，怜客寻幽隈。开亭翠冈腹，延伫心徘徊。年年车马多，谁是思山来。
题陶集
作者：吕南公
朝代：宋

未读陶诗已爱閒，自从能读转思山。
烟霞合定徘徊分，尘土刚侵勉强颜。
伊昔有人安白屋，祗今何事慕青纶。
披簑戴笠终当去，更在规谋俛仰间。
题陶集
作者：吕南公
朝代：宋

未读陶诗已爱閒，自从能读转思山。烟霞合定徘徊分，尘土刚侵勉强颜。伊昔有人安白屋，祗今何事慕青纶。披蓑戴笠终当去，更在规谋俛仰间。
风雨
作者：吕南公
朝代：宋

春来未苦狂风雨，初见云雷气象豪。
合杂忽如乔岳倒，迷冥不辨九天高。
林峦偃亚传雄韵，沟涧苍茫起怒涛。
花卉一空何足问，且欣余润入耕皋。
风雨
作者：吕南公
朝代：宋

春来未苦狂风雨，初见云雷气象豪。合杂忽如乔岳倒，迷冥不辨九天高。林峦偃亚传雄韵，沟涧苍茫起怒涛。花卉一空何足问，且欣馀润入耕皋。
风雨
作者：吕南公
朝代：宋
体裁：七言绝句

风雨萧萧夜漏沈，北窗灯影见伤心。从今莫更言沧海，只合思量此恨深。
高赋亭二首
作者：吕南公
朝代：宋

耳外蜩螗响切才，眼前冈麓秀环回。曦光堕地收风尽，云脚遮山送雨来。长恐易成多事恨，可怜难见绝尘才。何由上得昆崙顶，试使烦襟磊落开。事变纷纷不可防，祇应人世恶忧伤。高情易与时风背，远虑空为智士忙。感古有怀成戚戚，就书图活得遑遑。贫穷到处乖悰况，不但他乡异故乡。
高赋亭二首·其一
作者：吕南公
朝代：宋

耳外蜩螗响切才，眼前冈麓秀环回。曦光堕地收风尽，云脚遮山送雨来。长恐易成多事恨，可怜难见绝尘才。何由上得昆崙顶，试使烦襟磊落开。
高赋亭二首·其一
作者：吕南公
朝代：宋

耳外蜩螗响切纔，眼前冈麓秀环迴。
曦光堕地收风尽，云脚遮山送雨来。
长恐易成多事恨，可怜难见绝尘才。
何由上得昆崙顶，试使烦襟磊落开。
高赋亭二首·其二
作者：吕南公
朝代：宋
体裁：七言律诗

事变纷纷不可防，祇应人世恶忧伤。高情易与时风背，远虑空为智士忙。感古有怀成戚戚，就书图活得遑遑。贫穷到处乖悰况，不但他乡异故乡。
魏勃
作者：吕南公
朝代：宋
体裁：七言绝句

虽发齐兵未不臣，问时何用便销魂。一生才勇都纤小，可怪区区扫相门。
鱼虾
作者：吕南公
朝代：宋

神龙在重渊，羣鱼喜回环。
自矜龙族类，安佚无后艰。
晓戏腥浪余，暮游浮沫间。
轻则远拂渚，深之下穷湾。
或掉其尾萃，或昂其首颁。
或扬鬣锋锐，或耀鳞文斑。
众虾亦恣睢，不虑器质孱。
跳骹弄牙鬚，翕习事狠顽。
渔师畏龙威，不敢数往还。
操舟变色过，战汗常盈颜。
虽有网与矢，岂容垂且弯。
鱼虾尚忿愠，出没如嫉姦。
一朝风雷动，波荡若银山。
神龙舍渊去，恍惚达九关。
鱼虾不自喻，固欲严追攀。
奔衝竞上击，细大不肯閒。
须臾云雾息，堕落如见删。
或委顿砂砾，或摧伤草菅。
里儿争择拾，穷血弥望殷。
渔师啸其徒，气貌特愉憪。
漉渊尽取之，不復计锊锾。
鱼虾虽有悔，已死谁悲潸。
鱼虾
作者：吕南公
朝代：宋

神龙在重渊，群鱼喜回环。自矜龙族类，安佚无后艰。晓戏腥浪馀，暮游浮沫间。轻则远拂渚，深之下穷湾。或掉其尾萃，或昂其首颁。或扬鬣锋锐，或耀鳞文斑。众虾亦恣睢，不虑器质孱。跳骹弄牙须，翕习事狠顽。渔师畏龙威，不敢数往还。操舟变色过，战汗常盈颜。虽有网与矢，岂容垂且弯。鱼虾尚忿愠，出没如嫉奸。一朝风雷动，波荡若银山。神龙舍渊去，恍惚达九关。鱼虾不自喻，固欲严追攀。奔冲竞上击，细大不肯閒。须臾云雾息，堕落如见删。或委顿砂砾，或摧伤草菅。里儿争择拾，穷血弥望殷。渔师啸其徒，气貌特愉憪。漉渊尽取之，不复计锊锾。鱼虾虽有悔，已死谁悲潸。
鸦声
作者：吕南公
朝代：宋

鸦声噪人凶，听者知惨然。忠言论祸福，受之如不闻。禽口不可缄，人言因义发。畏禽而忽人，使我心如割。
鸦声
作者：吕南公
朝代：宋

鸦声譟人凶，听者知惨然。
忠言论祸福，受之如不闻。
禽口不可缄，人言因义发。
畏禽而忽人，使我心如割。
麻姑山诗·三清殿西庑见穆质题名石刻
作者：吕南公
朝代：宋

香像坏已久，虚名在金石。深知无穷传，须以托文墨。穆卿刚直者，公论触权戚。至于祸福间，亦有随俗迹。端知守财虏，倚此销罪慝。秪今蚩蚩流，持论能引掖。凭谁致我语，解彼蚩蚩惑。欲慕穆卿贤，当充穆卿德。区区建香像，是乃卿瑕谪。用此而希卿，何殊以耳食。
麻姑山诗·三清殿西庑见穆质题名石刻
作者：吕南公
朝代：宋

香像坏已久，虚名在金石。
深知无穷传，须以託文墨。
穆卿刚直者，公论触权戚。
至于祸福间，亦有随俗迹。
端知守财虏，倚此销罪慝。
秪今蚩蚩流，持论能引掖。
凭谁致我语，解彼蚩蚩惑。
欲慕穆卿贤，当充穆卿德。
区区建香像，是乃卿瑕讁。
用此而希卿，何殊以耳食。
麻姑山诗·三门桥望五星峰
作者：吕南公
朝代：宋

弄水石桥西，退荫百尺松。
看山同羽人，初问五星峰。
为我袖手指，当前秀蒙笼。
平排五青尖，似拱寥阳宫。
自外虽峛崺，其高莫能同。
固知天下名，有以形类通。
不然天精纬，讵或聚此中。
他山冈阜名，顿拔亦俊雄。
民耕牛羊践，称谓谁与宗。
维此古洞府，羣仙屡从容。
烟霞庇草木，题号更峻崇。
融结俱土石，灵凡异遭蒙。
想当有初物，岂自知所从。
嗟嗟蓬荜士，何用羡帝公。
麻姑山诗·三门桥望五星峰
作者：吕南公
朝代：宋

弄水石桥西，退荫百尺松。看山同羽人，初问五星峰。为我袖手指，当前秀蒙笼。平排五青尖，似拱寥阳宫。自外虽峛崺，其高莫能同。固知天下名，有以形类通。不然天精纬，讵或聚此中。他山冈阜名，顿拔亦俊雄。民耕牛羊践，称谓谁与宗。维此古洞府，群仙屡从容。烟霞庇草木，题号更峻崇。融结俱土石，灵凡异遭蒙。想当有初物，岂自知所从。嗟嗟蓬荜士，何用羡帝公。
麻姑山诗·上葛仙坛
作者：吕南公
朝代：宋
体裁：古风

南峰枕崇坂，径路荆榛稠。遗坛在其巅，名为仙翁留。石角已剥泐，林芳自春秋。谁无骨中尘，来继冲霄游。
麻姑山诗·上齐云峰
作者：吕南公
朝代：宋

人言此峰峻，谓与浮云齐。
浮云虽满空，势自有高低。
惊名不察实，世论所以迷。
为君上峰头，旷望穷东西。
杳缭城下涧，遥遥线环堤。
人烟众邑屋，蒙密乱町畦。
想彼平地眠，仰如遇昏鸡。
应论峰头人，已尽天路梯。
古士说高广，中州扺仓稊。
岂尝骇嵚岑，隘若坐一闺。
安得千尺翼，翻身逐飞霓。
扶摇过丹山，饱听鸣凤嘶。
麻姑山诗·上齐云峰
作者：吕南公
朝代：宋

人言此峰峻，谓与浮云齐。浮云虽满空，势自有高低。惊名不察实，世论所以迷。为君上峰头，旷望穷东西。杳缭城下涧，遥遥线环堤。人烟众邑屋，蒙密乱町畦。想彼平地眠，仰如遇昏鸡。应论峰头人，已尽天路梯。古士说高广，中州抵仓稊。岂尝骇嵚岑，隘若坐一闺。安得千尺翼，翻身逐飞霓。扶摇过丹山，饱听鸣凤嘶。
麻姑山诗·入丹霞洞
作者：吕南公
朝代：宋

霞光满西山，古洞在其下。
石老只嵌空，泉寒亦飞泻。
有居容冠褐，无路纵车马。
游人务周徧，强往不敢舍。
森森南荣树，飘叶扑香灺。
过尽去来人，谁为爱閒者。
麻姑山诗·入丹霞洞
作者：吕南公
朝代：宋

霞光满西山，古洞在其下。石老只嵌空，泉寒亦飞泻。有居容冠褐，无路纵车马。游人务周遍，强往不敢舍。森森南荣树，飘叶扑香灺。过尽去来人，谁为爱閒者。
麻姑山诗·出山有感
作者：吕南公
朝代：宋
体裁：古风

偶随爱山客，亦赋看山诗。方为昔日登，又作今日归。劳生竟何有，清赏不可期。故惭康乐侯，万里穷攀跻。
麻姑山诗·初入东麓岭路
作者：吕南公
朝代：宋
体裁：古风

调笑背南关，虚徐梦榛梗。稍穷田上路，一蓦云间岭。身高气渐逸，步疾神方骋。倾盖叹红尘，满身松桧影。
麻姑山诗·宿仙都观
作者：吕南公
朝代：宋

仙山古秀拔，百里见遭匝。楼殿出其中，鼓钟日镗鞳。？？云间鹤，下取芝菌噆。道人锄药归，月色满畚锸。夜眠依松槛，清思逼睡榻。起咏步虚声，倾觞煮蔬甲。事有属外念，寄之以评商。何由使我心，浩浩上羲皇。
麻姑山诗·宿仙都观
作者：吕南公
朝代：宋
体裁：古风

仙山古秀拔，百里见遭匝。楼殿出其中，鼓钟日镗鞳。��云间鹤，下取芝菌噆。道人锄药归，月色满畚锸。夜眠依松槛，清思逼睡榻。起咏步虚声，倾觞煮蔬甲。事有属外念，寄之以评商。何由使我心，浩浩上羲皇。
麻姑山诗·宿仙都观
作者：吕南公
朝代：宋

仙山古秀拔，百里见遭匝。
楼殿出其中，鼓钟日镗鞳。
𠴳𠴳云间鹤，下取芝菌噆。
道人锄药归，月色满畚锸。
夜眠依松槛，清思逼睡榻。
起咏步虚声，倾觞煮蔬甲。
事有属外念，寄之以评商。
何由使我心，浩浩上羲皇。
麻姑山诗·寻炼丹井
作者：吕南公
朝代：宋

何年炼金丹，旧井穴田腹。
飞昇谁羽翼，腐尽贪人肉。
幽草蘸寒泉，田禽时下浴。
麻姑山诗·寻鍊丹井
作者：吕南公
朝代：宋

何年鍊金丹，旧井穴田腹。飞升谁羽翼，腐尽贪人肉。幽草蘸寒泉，田禽时下浴。
麻姑山诗·息羽驾亭下
作者：吕南公
朝代：宋
体裁：古风

仙官不日见，羽驾今谁识。漫向岭松阴，掀掀对名额。蓬莱旌节到，夜半麟羞擗。箫韵沸寒空，山人初鼾息。
麻姑山诗·无为阁见杨杰记仙都花
作者：吕南公
朝代：宋
体裁：古风

山风吹春来，仙花靓如面。芳馨岂不美，俗耳未肯贱。吾闻西州地，薪以牡丹爨。何嫌此中花，开落无人看。
麻姑山诗·望秦人峰
作者：吕南公
朝代：宋
体裁：古风

此地去秦中，赢粮每三月。秦人不厌远，期以一死脱。何言幸可数，久竟各存活。得非潜逃心，世爱多洗割。迥然深林岭，云气长不灭。避俗可成仙，斯言盖疏阔。余来翠峰地，把酒望深樾。不见云霞身，山禽但惊聒。
麻姑山诗·殿后七星杉
作者：吕南公
朝代：宋

岩岩寥阳殿，东有蔽牛杉。
下无萝薜拘，上有云雾参。
灵根不纳老，秀色长如天。
已据烟霞都，更带星斗衔。
成名在图籍，匠手安得芟。
由来非自谋，时值本不凡。
鸾鹤岂无侣，栖翔倚䰐鬖。
讵知高古林，大用有所堪。
麻姑山诗·殿后七星杉
作者：吕南公
朝代：宋

岩岩寥阳殿，东有蔽牛杉。下无萝薜拘，上有云雾参。灵根不纳老，秀色长如添。已据烟霞都，更带星斗衔。成名在图籍，匠手安得芟。由来非自谋，时值本不凡。鸾鹤岂无侣，栖翔倚䰐鬖。讵知高古林，大用有所堪。
麻姑山诗·游流杯池
作者：吕南公
朝代：宋
体裁：古风

灵仙心无累，会合祗偶然。当时玉酒杯，放旷随清涟。不知枯池上，遂有无穷传。
麻姑山诗·至憩车亭
作者：吕南公
朝代：宋
体裁：古风

东冈十里险，游客未尝畏。竞爱仙都名，岂知林下意。道人亦良苦，冠简日延迟。渐近金龙潭，轩车且停憩。
麻姑山诗·至瀑布崖前
作者：吕南公
朝代：宋

忽过乱峰曲，隔林闻水声。止车问樵夫，知是飞瀑鸣。下步入幽径，萧然觅澎渹。仰看百尺崖，倒泻霜雪明。乍近骨肉健，久留毛发惊。疑身是雷仙，满耳鼓不停。六月地赤渴，平川露乾汀。此源一何长，奔注常淫盈。利泽固不浅，邦人昧嗟矜。徒闻晏豫时，相与怜凄清。
麻姑山诗·至瀑布崖前
作者：吕南公
朝代：宋

忽过乱峰曲，隔林闻水声。
止车问樵夫，知是飞瀑鸣。
下步入幽径，萧然觅澎渹。
仰看百尺崖，倒泻霜雪明。
乍近骨肉健，久留毛髮惊。
疑身是雷仙，满耳鼓不停。
六月地赤渴，平川露干汀。
此源一何长，奔注常淫盈。
利泽固不浅，邦人昧嗟矜。
徒闻晏豫时，相与怜凄清。
麻姑山诗·至碧莲池
作者：吕南公
朝代：宋
体裁：古风

青红变芙蓉，各是天然色。时情苦贱眼，每叹今非昔。人心与物态，自古有更易。只使碧莲开，游人果何得。
麻姑山诗·观虎跑泉
作者：吕南公
朝代：宋

名山一境镇，水土本深厚。
谁令虎来跑，应爪泉飞透。
吾知变化物，持气异羣畜。
惭愧刚猛身，堂堂负文绣。
仙乡既游历，不忍无所就。
怒掌发灵踪，山祇助喷溜。
干坤任陈故，称号长芬富。
叹息泯泯人，平生不如兽。
麻姑山诗·观虎跑泉
作者：吕南公
朝代：宋

名山一境镇，水土本深厚。谁令虎来跑，应爪泉飞透。吾知变化物，持气异群畜。惭愧刚猛身，堂堂负文绣。仙乡既游历，不忍无所就。怒掌发灵踪，山祇助喷溜。乾坤任陈故，称号长芬富。叹息泯泯人，平生不如兽。
麻姑山诗·观金龙潭
作者：吕南公
朝代：宋

鸣泉漱石出，湍压东崖落。崄石困冲撞，穿中若深镬。轰如怒雷斗，清响振林薄。行人每惊窥，心骨共矍索。传言天宝帝，龙以黄金作。并投白玉简，敕使临渊壑。应云启灵祉，可不忧旱虐。岂思嵯峨间，雨雾长所托。宁须藏象物，乃以致滂博。茫茫八纮内，至理参冥漠。祈禳有旧文，千载引穿凿。扬雄去不返，董相诬难削。勿怪洞中云，阴森护纤蠖。
麻姑山诗·观金龙潭
作者：吕南公
朝代：宋

鸣泉潄石出，湍压东崖落。
崄石困衝撞，穿中若深镬。
轰如怒雷斗，清响振林薄。
行人每惊窥，心骨共矍索。
传言天宝帝，龙以黄金作。
并投白玉简，敕使临渊壑。
应云启灵祉，可不忧旱虐。
岂思嵯峨间，雨雾长所託。
宁须藏象物，乃以致滂博。
茫茫八纮内，至理参冥漠。
祈禳有旧文，千载引穿凿。
扬雄去不返，董相诬难削。
勿怪洞中云，阴森护纤蠖。
麻姑山诗·读李邕天师碣文
作者：吕南公
朝代：宋

腾腾六尺碣，标置羽客坟。龟螭尚坚完，字画稍破分。道士惜故物，编扶使长存。前已三百年，后当几何春。昔诵八哀咏，颇推李邕文。披襟喜此逢，再读目愈昏。道固难洞达，辞犹不雄浑。岂殊沸鸣蛙，见谓鼓吹繁。惜哉开元盛，乃乏史笔人。复疑少陵翁，赏识或失真。凡例竟何有，占招仅成言。当时干谒儿，误听一走门。富贵世所擅，文章我知论。忼慨韩柳思，不返撰述魂。
麻姑山诗·读李邕天师碣文
作者：吕南公
朝代：宋

腾腾六尺碣，标置羽客坟。
龟螭尚坚完，字画稍破分。
道士惜故物，编扶使长存。
前已三百年，后当几何春。
昔诵八哀咏，颇推李邕文。
披襟喜此逢，再读目愈昏。
道固难洞达，辞犹不雄浑。
岂殊沸鸣蛙，见谓鼓吹繁。
惜哉开元盛，乃乏史笔人。
復疑少陵翁，赏识或失真。
凡例竟何有，占招仅成言。
当时干谒儿，误听一走门。
富贵世所擅，文章我知论。
忼慨韩柳思，不返撰述魂。
麻姑山诗·谒真君殿
作者：吕南公
朝代：宋

稽首香案下，索火续新烟。
徘徊想功行，缅尽千载前。
念昔魏晋间，士流罕身全。
高人乐遗世，学者习虚玄。
往往迷至道，琅琅漫清言。
真君当此时，岂以口吻贤。
独持济众术，敢论名后先。
阴隲竟感格，飞昇遂联翩。
严严白玉京，侍从皆羣仙。
旧宅入祀典，列祠更他巅。
平生岂有意，德在名自传。
浩浩一气游，萧萧诸象专。
孰能知真君，庸俗但告虔。
麻姑山诗·谒真君殿
作者：吕南公
朝代：宋

稽首香案下，索火续新烟。徘徊想功行，缅尽千载前。念昔魏晋间，士流罕身全。高人乐遗世，学者习虚玄。往往迷至道，琅琅漫清言。真君当此时，岂以口吻贤。独持济众术，敢论名后先。阴骘竟感格，飞升遂联翩。严严白玉京，侍从皆群仙。旧宅入祀典，列祠更他巅。平生岂有意，德在名自传。浩浩一气游，萧萧诸象专。孰能知真君，庸俗但告虔。
麻姑山诗·过忘归桥
作者：吕南公
朝代：宋
体裁：古风

朱栏跨略彴，孤绝东山口。不见客忘归，华标字如斗。轩轩六龙辔，不醉云间酒。何以赠游人，松声杂鸣溜。
麻姑山诗·道法堂检点三帝御书
作者：吕南公
朝代：宋

日脚退前楹，崇堂豁明净。缣缃出百函，翰墨睹三圣。舒张溢墙壁，灿烂累签㡠。鸾龙交飞翻，金石避坚硬。毫无半分弱，大至袤丈劲。真行体兼精，篆籀法毕正。篇章入题写，作者一何幸。伟哉天纵能，岂谓学成性。名山遍藏蓄，终古得辉映。墨客徒醉心，黄冠荷覃庆。尝思八世主，覆焘足仁政。诗书所敷扬，乃独蔑此命。将非史官略，纪叙非尽并。不然天日资，肯特记名姓。或应淳古治，不以馀艺竞。肤浅难考评，随群但称盛。
麻姑山诗·道法堂检点三帝御书
作者：吕南公
朝代：宋

日脚退前楹，崇堂豁明凈。
缣缃出百函，翰墨睹三圣。
舒张溢墙壁，灿烂累籤㡠。
鸾龙交飞翻，金石避坚硬。
毫无半分弱，大至袤丈劲。
真行体兼精，篆籀法毕正。
篇章入题写，作者一何幸。
伟哉天纵能，岂谓学成性。
名山徧藏蓄，终古得辉映。
墨客徒醉心，黄冠荷覃庆。
尝思八世主，覆焘足仁政。
诗书所敷扬，乃独蔑此命。
将非史官略，纪叙非尽併。
不然天日资，肯特记名姓。
或应淳古治，不以余艺竞。
肤浅难考评，随羣但称盛。
麻姑山诗·问玳瑁石所出
作者：吕南公
朝代：宋
体裁：古风

陂陀土中石，含彩若龟贝。伊谁攻取之，传玩诧奇怪。山家厌搜凿，养草事蔽盖。閒名偶流闻，尚自困酬对。咨嗟人间世，岂直文为害。大有可用姿，难能免侵败。他山石不美，粗杂等顽块。奈何亦争求，烂漫入磨扢。情知既有物，顺以除恶爱。不然悠悠生，孰在形器外。
麻姑道中
作者：吕南公
朝代：宋
体裁：古风

山翁种树不差择，桃李无穷杂松柏。风吹阳和入芳根，万白千红映苍碧。猴藏鸟啄人恣窥，桃李实熟无完枝。由来未可论坚脆，松柏材成斧斤至。
黄九游河州
作者：吕南公
朝代：宋

黄河东背贺兰山，回望尘沙万里宽。土地久传戎种姓，人民还笑汉衣冠。军中意气谁先得，史上功名我惯看。何日归来谈将略，转吾愁面入忻欢。
黄九游河州
作者：吕南公
朝代：宋

黄河东背贺兰山，迴望尘沙万里宽。
土地久传戎种姓，人民还笑汉衣冠。
军中意气谁先得，史上功名我惯看。
何日归来谈将略，转吾愁面入忻懽。
黄茅行
作者：吕南公
朝代：宋

黄茅飒飒天垂雺，夜宿野亭行旅共。看看灯火问他乡，听说艰虞各悲痛。早年转货河东北，亦熟淄青涉梁宋。民生富裕利源宽，所至如家忘勒鞚。晚来凶札作饥馑，首尾七春荒播种。已知人物俱流亡，秖有室庐齐歇空。回旋却走向淮浙，并值纷纷叹饥冻。积尸狼籍臭相兼，无异烂鱼藏暑瓮。去秋关陕谷将稔，践嚼忽惊黄鼠众。正忧飞挽负洮岷，敢论仓箱稀食用。昨闻王师又南伐，熊罴十万临诸洞。荆潭五岭皆宿兵，日费千金谁运送。闽州旁助早成乏，何况匹夫图窃弄。三川迢递未得归，悬想讵能馀赋贡。独称江国久丰足，游历如今愁更重。旱伤水剥疫疠频，何处商廛犹佚纵。囷京少食但萧屑，寇盗乘虚还扇动。一宵此地漫安身，万里故园难入梦。喓喓鸡唱侵枕脚，淡淡晓光穿屋缝。去矣东西勿复言，文臣方献升平颂。
黄茅行
作者：吕南公
朝代：宋

黄茅飒飒天垂雺，夜宿野亭行旅共。
看看灯火问他乡，听说艰虞各悲痛。
早年转货河东北，亦熟淄青涉梁宋。
民生富裕利源宽，所至如家忘勒鞚。
晚来凶札作饥馑，首尾七春荒播种。
已知人物俱流亡，秖有室庐齐歇空。
迴旋却走嚮淮浙，併值纷纷叹饥冻。
积尸狼籍臭相兼，无异烂鱼藏暑瓮。
去秋关陕谷将稔，践嚼忽惊黄鼠众。
正忧飞輓负洮岷，敢论仓箱稀食用。
昨闻王师又南伐，熊罴十万临诸洞。
荆潭五岭皆宿兵，日费千金谁运送。
闽州旁助早成乏，何况匹夫图窃弄。
三川迢递未得归，悬想讵能余赋贡。
独称江国久丰足，游历如今愁更重。
旱伤水剥疫疠频，何处商廛犹佚纵。
囷京少食但萧屑，寇盗乘虚还扇动。
一宵此地漫安身，万里故园难入梦。
喓喓鸡唱侵枕脚，淡淡晓光穿屋缝。
去矣东西勿復言，文臣方献昇平颂。
梅林分韵得爱字
作者：吕及之
朝代：宋

去城十里南郊外，突兀老梅馀十辈。玉雪为骨冰为魂，气象不与凡木对。我来穷冬烟雨晦，把酒从公对公酹。人言此实升庙堂，埋没荒村今几岁。清芳不为无人改，捐弃何妨本根在。瑰章妙语今得公，国色天香真有待。归路从公巾倒戴，俗物污人非所爱。我公行向日边归，此段风流入图绘。
九锁山十咏 其七 翠蛟亭
作者：吕同老
朝代：宋

洄洑古涧深，蜿蜒层湍壮。长年蓄飞泉，一决起豪宕。高有百尺松，蓊郁蔽青障。下有荇与萍，翠色映空旷。恍如千丈虬，穷壑潜异状。忽乘风云会，奋迅九天上。尚想玉堂仙，妙思发雄放。醉持白芙蕖，乘流动清唱。
九锁山十咏 其三 鸣凤洞
作者：吕同老
朝代：宋

连峰路塸堮，幽洞摩苍穹。石门松萝隘，伛偻趋儿童。泠泠太古泉，环佩声丁东。相传吴越年，威凤翔其中。后来山中人，盛事誇无穷。我疑王者瑞，岂预霸业雄。元化有沦忽，世道多污隆。何时鸣朝阳，遥问山上桐。
九锁山十咏 其九 石壁
作者：吕同老
朝代：宋

清飙吹衣裳，缥缈淩层巅。玲珑峭壁下，杖策穷回旋。名图谢模写，大巧无雕镌。窅如晴云影，霭霭行青天。飘如水风会，微澜起平川。石崖前蔽亏，胜事惜未全。吾将运真宰，疏凿成坦然。结茅此山阿，长吟伴飞仙。
九锁山十咏 其二 栖真洞
作者：吕同老
朝代：宋

殊庭天柱西，微径罗荆榛。驱车谷口亭，清气已迫人。元锁为我开，灵关岂无津。棋枰俨遗局，乳盖垂空轮。侧闻千载前，住此多隐沦。冥翳不可识，抱朴终成真。仙凡自有分，喧寂难并陈。叹息取归路，吾犹湿嚣尘。
九锁山十咏 其五 来贤岩
作者：吕同老
朝代：宋

昔贤所游地，道路行逶迤。中分山腰半，倒插石脚危。公生元祐时，名与日月垂。至今草木间，英气光离离。我行得遗迹，酾酒兴遐思。天风豁然至，吹落琼琚辞。不惜古人远，但嗟我生迟。安得五云表，一假黄鹤骑。
九锁山十咏 其八 丹泉
作者：吕同老
朝代：宋

觱沸槛外泉，远出天柱阳。清音映空谷，潜波涣寒塘。昔人养灵芝，长年此山旁。金骨换玉髓，素虬朝紫皇。尚馀浴丹池，神光透扶桑。蓬莱几扬尘，兹泉日泱泱。我愿涤世纷，朗咏三元章。手持北斗杓，下酌流霞浆。
九锁山十咏 其六 仙迹岩
作者：吕同老
朝代：宋

嬴秦乱天纲，猛志凌海水。长驱万山石，鞭策无远迩。馀威及兹地，夜半走百鬼。仙人惜灵宫，一怒俱披靡。巉然断崖上，遗迹俯清泚。溪声助叱咤，野藓避冠履。兹事三千年，孰决非与是。摩挲苍玉纹，俛仰求至理。
九锁山十咏 其四 蜕龙洞
作者：吕同老
朝代：宋

苍山下孱颜，中有神龙栖。神龙眇何许，一水涵清溪。深藏岩壑古，迥破风烟低。当其未蜕时，幽隐漫尘泥。既蜕头角成，霄汉参云霓。回顾昔所蟠，陈迹亦已迷。况我后来人，危磴重攀跻。四顾但绝壁，丛筱风凄凄。
九锁山十咏·丹泉
作者：吕同老
朝代：宋

觱沸槛外泉，远出天柱阳。
清音映空谷，潜波涣寒塘。
昔人养灵芝，长年此山旁。
金骨换玉髓，素虬朝紫皇。
尚余浴丹池，神光透扶桑。
蓬莱几扬尘，兹泉日泱泱。
我愿涤世纷，朗咏三元章。
手持北斗杓，下酌流霞浆。
九锁山十咏·云根石
作者：吕同老
朝代：宋
体裁：古风

吾闻泰山云，触石无不至。如何兹山中，有石象云气。仙人事狡狯，幻化翻手易。鳞鳞作荟蔚，冉冉涌苍翠。清分涧水流，幽映林木邃。已逃苍狗变，长见玉芝瑞。
九锁山十咏·仙迹岩
作者：吕同老
朝代：宋

嬴秦乱天纲，猛志凌海水。
长驱万山石，鞭策无远迩。
余威及兹地，夜半走百鬼。
仙人惜灵宫，一怒俱披靡。
巉然断崖上，遗迹俯清泚。
溪声助叱咤，野藓避冠履。
兹事三千年，孰决非与是。
摩挲苍玉纹，俛仰求至理。
九锁山十咏·大涤洞
作者：吕同老
朝代：宋
体裁：古风

巍巍元盖天，岩穴閟仙宅。别户穿虚明，层辉荡空碧。神鼓振玉音，丹崖落琼液。深通潜龙井，外障隔凡石。缅怀元同翁，于焉此栖息。华阳与林屋，隧道从所适。我来兹山中，偶值肥遁迹。灵草未易逢，翩翩飞鼠白。
九锁山十咏·大涤洞
作者：吕同老
朝代：宋

巍巍元盖天，岩穴閟仙宅。别户穿虚明，层辉荡空碧。神鼓振玉音，丹崖落琼液。深通潜龙井，外障隔凡石。缅怀元同翁，于焉此栖息。华阳与林屋，隧道从所适。我来兹山中，偶值肥遁迹。灵草未易逢，翩翩飞鼠白。殊庭天柱西，微径罗荆榛。驱车谷口亭，清气已迫人。元锁为我开，灵关岂无津。棋枰俨遗局，乳盖垂空轮。侧闻千载前，住此多隐沦。冥翳不可识，抱朴终成真。仙凡自有分，喧寂难并陈。叹息取归路，吾犹湿嚣尘。连峰路塸堮，幽洞摩苍穹。石门松萝隘，伛偻趋儿童。泠泠太古泉，环佩声丁东。相传吴越年，威凤翔其中。后来山中人，盛事誇无穷。我疑王者瑞，岂预霸业雄。元化有沦忽，世道多污隆。何时鸣朝阳，遥问山上桐。苍山下孱颜，中有神龙栖。神龙眇何许，一水涵清溪。深藏岩壑古，迥破风烟低。当其未蜕时，幽隐漫尘泥。既蜕头角成，霄汉参云霓。回顾昔所蟠，陈迹亦已迷。况我后来人，危磴重攀跻。四顾但绝壁，丛筱风凄凄。昔贤所游地，道路行逶迤。中分山腰半，倒插石脚危。公生元祐时，名与日月垂。至今草木间，英气光离离。我行得遗迹，酾酒兴遐思。天风豁然至，吹落琼琚辞。不惜古人远，但嗟我生迟。安得五云表，一假黄鹤骑。嬴秦乱天纲，猛志凌海水。长驱万山石，鞭策无远迩。馀威及兹地，夜半走百鬼。仙人惜灵宫，一怒俱披靡。巉然断崖上，遗迹俯清泚。溪声助叱咤，野藓避冠履。兹事三千年，孰决非与是。摩挲苍玉纹，俛仰求至理。洄洑古涧深，蜿蜒层湍壮。长年蓄飞泉，一决起豪宕。高有百尺松，蓊郁蔽青障。下有荇与萍，翠色映空旷。恍如千丈虬，穷壑潜异状。忽乘风云会，奋迅九天上。尚想玉堂仙，妙思发雄放。醉持白芙蕖，乘流动清唱。觱沸槛外泉，远出天柱阳。清音映空谷，潜波涣寒塘。昔人养灵芝，长年此山旁。金骨换玉髓，素虬朝紫皇。尚馀浴丹池，神光透扶桑。蓬莱几扬尘，兹泉日泱泱。我愿涤世纷，朗咏三元章。手持北斗杓，下酌流霞浆。清飙吹衣裳，缥缈淩层巅。玲珑峭壁下，杖策穷回旋。名图谢模写，大巧无雕镌。窅如晴云影，霭霭行青天。飘如水风会，微澜起平川。石崖前蔽亏，胜事惜未全。吾将运真宰，疏凿成坦然。结茅此山阿，长吟伴飞仙。吾闻泰山云，触石无不至。如何兹山中，有石象云气。仙人事狡狯，幻化翻手易。鳞鳞作荟蔚，冉冉涌苍翠。清分涧水流，幽映林木邃。已逃苍狗变，长见玉芝瑞。
九锁山十咏·来贤岩
作者：吕同老
朝代：宋

昔贤所游地，道路行逶迤。
中分山腰半，倒插石脚危。
公生元佑时，名与日月垂。
至今草木间，英气光离离。
我行得遗迹，酾酒兴遐思。
天风豁然至，吹落琼琚辞。
不惜古人远，但嗟我生迟。
安得五云表，一假黄鹤骑。
九锁山十咏·栖真洞
作者：吕同老
朝代：宋

殊庭天柱西，微径罗荆棘。
驱车谷口亭，清气已迫人。
元锁为我开，灵关岂无津。
棋枰俨遗局，乳盖垂空轮。
侧闻千载前，住此多隠沦。
冥翳不可识，抱朴终成真。
仙凡自有分，喧寂难并陈。
叹息取归路，吾犹湿嚣尘。
九锁山十咏·石壁
作者：吕同老
朝代：宋

清飈吹衣裳，缥缈凌层巅。
玲珑峭壁下，杖策穷迴旋。
名图谢模写，大巧无雕镌。
窅如晴云影，霭霭行青天。
飘如水风会，微澜起平川。
石崖前蔽亏，胜事惜未全。
吾将运真宰，疏凿成坦然。
结茅此山阿，长吟伴飞仙。
九锁山十咏·翠蛟亭
作者：吕同老
朝代：宋

洄洑古涧深，蜿蜒层湍壮。
长年蓄飞泉，一决起豪宕。
高有百尺松，蓊鬰蔽青障。
下有荇与萍，翠色映空旷。
恍如千丈虬，穷壑潜异状。
忽乘风云会，奋迅九天上。
尚想玉堂仙，妙思发雄放。
醉持白芙蕖，乘流动清唱。
九锁山十咏·蜕龙洞
作者：吕同老
朝代：宋

苍山下孱颜，中有神龙栖。
神龙眇何许，一水涵清溪。
深藏岩壑古，迥破风烟低。
当其未蜕时，幽隠漫尘泥。
既蜕头角成，霄汉参云霓。
回顾昔所蟠，陈迹亦已迷。
况我后来人，危磴重攀跻。
四顾但绝壁，丛篠风凄凄。
九锁山十咏·鸣凤洞
作者：吕同老
朝代：宋

连峰路塸堮，幽洞摩苍穹。
石门松萝隘，伛偻趋儿童。
泠泠太古泉，环佩声丁东。
相传吴越年，威凤翔其中。
后来山中人，盛事夸无穷。
我疑王者瑞，岂预霸业雄。
元化有沦忽，世道多污隆。
何时鸣朝阳，遥问山上桐。
天香
作者：吕同老
朝代：宋
体裁：词

冰片熔肌，水沈换骨，蜿蜒梦断瑶岛。
翦碎腥云，杵匀枯沫，妙手制成翻巧。
金篝候火，无似有、微薰初好。
帘影垂风不动，屏深护春宜小。
残梅舞红褪了。
佩珠寒、满怀清峭。
几度酒馀重省，旧愁多少。
荀令风流未减，怎奈向飘零赋情老。
待寄相思，仙山路杳。
天香·冰片熔肌
作者：吕同老
朝代：宋

冰片熔肌，水沈换骨，蜿蜒梦断瑶岛。
翦碎腥云，杵匀枯沫，妙手制成翻巧。
金篝候火，无似有、微熏初好。
帘影垂风不动，屏深护春宜小。
残梅舞红褪了。
佩珠寒、满怀清峭。
几度酒馀重省，旧愁多少。
荀令风流未减，怎奈向飘零赋情老。
待寄相思，仙山路杳。
天香·宛委山房拟赋龙涎香
作者：吕同老
朝代：宋

冰片熔肌，水沈换骨，蜿蜒梦断瑶岛。剪碎腥云，杵匀枯沫，妙手制成翻巧。金篝候火，无似有、微薰初好。帘影垂风不动，屏深护春宜小。残梅舞红褪了。佩珠寒、满怀清峭。几度酒馀重省，旧愁多少。荀令风流未减，怎奈向飘零赋情老。待寄相思，仙山路杳。
天香·宛委山房拟赋龙涎香
作者：吕同老
朝代：宋
体裁：词

冰片镕肌，水沈换骨，蜿蜒梦断瀛岛。剪碎腥云，杵匀枯沫，妙手制成翻巧。金篝候火，无似有、微熏初好。帘影垂风不动，屏深护春宜小。残梅舞红褪了。佩珠寒、满怀清峭。几度酒馀重省，旧愁多少。荀令风流未减，怎奈向飘零赋情老。待寄相思，仙山路杳。
桂枝香
作者：吕同老
朝代：宋
体裁：词

松江岸侧。正乱叶坠红，残浪收碧。犹记灯寒暗聚，簖疏轻入。休嫌郭索尊前笑，且开颜、共倾芳液。翠橙丝雾，玉葱浣雪，嫩黄初擘。
自那日、新诗换得。又几度相逢，落潮秋色。常是篱边早菊，慰渠岑寂。如今谩有江山兴，更谁怜、草泥踪迹。但将身世，浮沉醉乡，旧游休忆。
桂枝香·天柱山房拟赋蟹
作者：吕同老
朝代：宋
体裁：词

松江岸侧。正乱叶坠红，残浪收碧。犹记灯寒暗聚，簖疏轻入。休嫌郭索尊前笑，且开颜、共倾芳液。翠橙丝雾，玉葱浣雪，嫩黄初擘。与那日、新诗换得。又几度相逢，落潮秋色。常是篱边早菊，慰渠岑寂。如今谩有江山兴，更谁怜、草泥踪迹。但将身世，浮沈醉乡，旧游休忆。
桂枝香·松江岸侧
作者：吕同老
朝代：宋
体裁：词

松江岸侧。正乱叶坠红，残浪收碧。犹记灯寒暗聚，簖疏轻入。休嫌郭索尊前笑，且开颜、共倾芳液。翠橙丝雾，玉葱浣雪，嫩黄初擘。自那日、新诗换得。又几度相逢，落潮秋色。常是篱边早菊，慰渠岑寂。如今谩有江山兴，更谁怜、草泥踪迹。但将身世，浮沈醉乡，旧游休忆。
水龙吟·浮翠山房拟赋白莲
作者：吕同老
朝代：宋
体裁：词

素肌不污天真，晓来玉立瑶池里。亭亭翠盖，盈盈素靥，时妆净洗。太液波翻，霓裳舞罢，断魂流水。甚依然、旧日浓香淡粉，花不似，人憔悴。欲唤凌波仙子。泛扁舟、浩波千里。只愁回首，冰奁半掩，明珰乱坠。月影凄迷，露华零落，小阑谁倚。共芳盟，犹有双栖雪鹭，夜寒惊起。
水龙吟·素肌不污天真
作者：吕同老
朝代：宋
体裁：词

素肌不污天真，晓来玉立瑶池里。亭亭翠盖，盈盈素靥，时妆净洗。太液波翻，霓裳舞罢，断魂流水。甚依然、旧日浓香淡粉，花不似，人憔悴。欲唤凌波仙子。泛扁舟、浩波千里。只愁回首，冰帘半掩，明珰乱坠。月影凄迷，露华零落，小阑谁倚。共芳盟，犹有双栖雪鹭，夜寒惊起。
题高房山夜山图
作者：吕同老
朝代：宋
体裁：古风

我昔绝江看吴山，朝光正落山水间。金波远自海门入，翠岚高插扶桑殷。安知璚楼有夜景，明月苍茫堕清影。李侯胜赏高侯笔，展卷一时如梦醒。
齐天乐·余闲书院拟赋蝉
作者：吕同老
朝代：宋
体裁：词

绿阴初蔽林塘路，凄凄乍流清韵。倦咽高槐，惊嘶别柳，还忆当时曾听。西窗梦醒。叹弦绝重调，珥空难整。绰约冰绡，夜深谁念露华冷。不知身世易老，一声声断续，频报秋信。坠叶山明，疏枝月小，惆怅齐姬薄倖。馀音未尽。早枯翼飞仙，暗嗟残景。见洗冰奁，怕翻双翠鬓。
齐天乐·余闲书院拟赋蝉
作者：吕同老
朝代：宋

绿阴初蔽林塘路，凄凄乍流清韵。倦咽高槐，惊嘶别柳，还忆当时曾听。西窗梦醒。叹弦绝重调，珥空难整。绰约冰绡，夜深谁念露华冷。不知身世易老，一声声断续，频报秋信。坠叶山明，疏枝月小，惆怅齐姬薄幸。馀音未尽。早枯翼飞仙，暗嗟残景。见洗冰奁，怕翻双翠鬓。
齐天乐·绿荫初蔽林塘路
作者：吕同老
朝代：宋
体裁：词

绿荫初蔽林塘路，凄凄乍流清韵。
倦咽高槐，惊嘶别柳，还忆当曾听。
西窗梦醒。
叹弦绝重调，珥空难整。
绰约冰绡，夜深谁念露华冷。
不知身世易老，一声声断续，频报秋信。
坠叶山明，疏枝月小，惆怅齐姬薄幸。
馀音未尽。
早枯翼飞仙，暗嗟残景。
见洗冰奁，怕翻双翠鬓。
齐天乐（余闲书院拟赋蝉）
作者：吕同老
朝代：宋

绿阴初蔽林塘路，凄凄乍流清韵。倦咽高槐，惊嘶别柳，还忆当时曾听。西窗梦醒。叹弦绝重调，珥空难整。绰约冰绡，夜深谁念露华冷。
不知身世易老，一声声断续，频报秋信。坠叶山明，疏枝月月，惆怅齐姬薄幸。余音未尽。早枯翼飞仙，暗嗟残景。见洗冰奁，怕翻双翠鬓。
龙泉寺纳凉
作者：吕同老
朝代：宋

靡靡市廛尽，杳杳泉石闲。
灌木蔽榛莽，爽籁弥空山。
飞甍纳余辉，丹雘粲以繁。
巍然青莲宫，俯此碧玉阑。
化人淡无为，趺坐观尘寰。
支郎杳不逢，玄蝉噪其间。
昔贤憩游地，眢井潜龙蟠。
咏歌之所传，百世犹不刊。
我生悦超旷，危磴重跻攀。
归隠谅未能，溯风发长叹。
龙泉寺纳凉
作者：吕同老
朝代：宋

靡靡市廛尽，杳杳泉石闲。灌木蔽榛莽，爽籁弥空山。飞甍纳馀辉，丹雘粲以繁。巍然青莲宫，俯此碧玉阑。化人淡无为，趺坐观尘寰。支郎杳不逢，玄蝉噪其间。昔贤憩游地，眢井潜龙蟠。咏歌之所传，百世犹不刊。我生悦超旷，危磴重跻攀。归隐谅未能，溯风发长叹。
梅林分韵得作字
作者：吕商隐
朝代：宋

一树知独秀，十里方出郭。江流浩清冷，露气凝凄薄。胡为此行色，疲马外踊跃。玄冥正擅令，植物困摇落。喜见南北枝，粲然秀冰壑。千林色辉映，百亩香旁礴。首破春风荒，独傲清雪虐。坐令芳信传，芬菲到群萼。如一君子信，茹连俱有托。相期饮此意，浩荡放杯酌。更应护攀折，嘉实须若若。终收调鼎功，傅岩真可作。持问缙云老，一尊笑相酢。
梅林分韵得作字
作者：吕商隐
朝代：宋

一树知独秀，十里方出郭。
江流浩清冷，露气凝凄薄。
胡为此行色，疲马外踊跃。
玄冥正擅令，植物困摇落。
喜见南北枝，粲然秀冰壑。
千林色辉映，百库存香旁礴。
首破春风荒，独傲清雪虐。
坐令芳信传，芬菲到群萼。
如一君子信，茹连俱有托。
相期饮此意，浩荡放杯酌。
更应护攀折，嘉实须攀折，
嘉实须若若。终收调鼎功，
梅林分韵得作字
作者：吕商隠
朝代：宋

一树知独秀，十里方出郭。
江流浩清冷，露气凝凄薄。
胡为此行色，疲马外踊跃。
玄冥正擅令，植物困摇落。
喜见南北枝，粲然秀冰壑。
千林色辉映，百亩香旁礴。
首破春风荒，独傲清雪虐。
坐令芳信传，芬菲到羣萼。
如一君子信，茹连俱有託。
相期饮此意，浩荡放杯酌。
更应护攀折，嘉实须若若。
终收调鼎功，傅岩真可作。
持问缙云老，一尊笑相酢。
送程给事知越州
作者：吕嘉问
朝代：宋
体裁：七言律诗

朱方藩牧寄非轻，故辍中朝近侍行。黼帐暂违簪笔对，锦衣初喜遇家荣。前临使宅千山秀，俯视堤封一水横。第恐急贤严召节，不容选胜遍江城。
与丁抚干
作者：吕声之
朝代：宋

两年肥水喜相逢，托契门墙今已重。士有祢衡心肯荐，侯如雍齿首先封。更看谋略称筹幄，会见精神坐折冲。败走苻坚兵百万，围棋别墅意从容。
与丁抚干
作者：吕声之
朝代：宋

两年肥水喜相逢，託契门墙今已重。
士有祢衡心肯荐，侯如雍齿首先封。
更看谋略称筹幄，会见精神坐折衝。
败走苻坚兵百万，围棋别墅意从容。
丹丘道中
作者：吕声之
朝代：宋

夜宿溪头十里村，数星渔火照离门。
雁山峭绝经行处，犹带烟霞入梦魂。
丹丘道中
作者：吕声之
朝代：宋
体裁：七言绝句

夜宿溪头十里村，数星渔火照篱门。雁山峭绝经行处，犹带烟霞入梦魂。
九日登资福山呈胡宣教
作者：吕声之
朝代：宋
体裁：七言律诗

飞屐来登最上峰，千山拥翠景无穷。遥看云影参差外，静听泉声断续中。今日黄花重九约，何时青眼一尊同。好天风月閒相寄，早晚南来有过鸿。
云锦
作者：吕声之
朝代：宋
体裁：七言绝句

拥盖难遮万脸红，烂然云锦直连空。更看雨过新妆洗，百媚都含一笑中。
先春
作者：吕声之
朝代：宋

不把春光较后先，清香自是压羣妍。
微酸一点功成日，桃李从他逞少年。
先春
作者：吕声之
朝代：宋

不把春光较后先，清香自是压群妍。微酸一点功成日，桃李从他逞少年。
和张主簿喜雪
作者：吕声之
朝代：宋

夜续书窗未觉贫，朝看万瓦没鱼鳞。
飘来灞岸春风絮，演下瀛洲玉斛尘。
笑我冗怀多俗事，羡君清思犹凝神。
遥怜夜月山险道，还有扁舟乘兴人。
和张主簿喜雪
作者：吕声之
朝代：宋
体裁：七言律诗

夜读书窗未觉贫，朝看万瓦没鱼鳞。飘来灞岸春风絮，泻下瀛洲玉斛尘。笑我冗怀多俗事，羡君清思独凝神。遥怜夜月山阴道，还有扁舟乘兴人。
和王子宽韵
作者：吕声之
朝代：宋

绿荫千重竹，清流一带溪。子真耕谷口，杨震讲关西。手摘星辰近，名登泰华齐。古来公相业，谁不起锄犁。
和王子宽韵
作者：吕声之
朝代：宋

绿荫千重竹，清流一带溪。
子真耕谷口，杨震讲关西。
手摘星辰近，名登泰华齐。
古来公相业，谁不起锄犂。
和黄教授山堂招饮
作者：吕声之
朝代：宋
体裁：七言律诗

鼎彝事业未渠休，鸥鹭寻盟暂与俦。路入芝岩真绝地，客延蓬岛尽名流。不辞一洗陶巾醉，更拟双飞谢屐游。谁赏洪都高阁句，落霞孤鹜唱渔舟。
咏桂花
作者：吕声之
朝代：宋

独占三秋压众芳，何夸橘绿与橙黄。
自从分下月中种，果若飘来天际香。
清影不嫌秋露白，新丛偏带晚烟苍。
高枝已折郄生手，万斛奇芬贮锦囊。
咏桂花
作者：吕声之
朝代：宋

独占三秋压众芳，何誇橘绿与橙黄。自从分下月中种，果若飘来天际香。清影不嫌秋露白，新丛偏带晚烟苍。高枝已折郤生手，万斛奇芬贮锦囊。
寄太湖黄县尉
作者：吕声之
朝代：宋

立顷谈余袂辄分，乖离数数异朋羣。
君如天揭行空日，我亦风吹过岭云。
不许范张同饭黍，空惭李杜共论文。
睽违动涉经年裏，棋垒诗坛要策勋。
寄太湖黄县尉
作者：吕声之
朝代：宋

立顷谈馀袂辄分，乖离数数异朋群。君如天揭行空日，我亦风吹过岭云。不许范张同饭黍，空惭李杜共论文。睽违动涉经年里，棋垒诗坛要策勋。
山行
作者：吕声之
朝代：宋
体裁：五言绝句

山花雨后红，野草风前绿。浩歌归去来，不辱在知足。
开禧丁卯重过龙门有怀方丈老子
作者：吕声之
朝代：宋
体裁：七言律诗

翠屋交空结夏阴，征鞍亭午喜登临。披开草棘千重路，洗出冰壶一片心。禅老还寻江浙去，诗家谁作楚梁吟。须知珠玉元无踵，不惜西风惠我音。
悼止斋陈先生
作者：吕声之
朝代：宋
体裁：七言律诗

万里长江发自岷，作兴一代有斯人。六经疑难言前解，千古兴亡笔下陈。爱向田间看耜耒，肯留天上掌丝纶。如公到处镌佳句，今日池塘草自春。
悼止斋陈先生
作者：吕声之
朝代：宋

万里长江发自岷，作兴一代有新人。
六经疑难言前解，千古兴亡笔下陈。
爱向田间看耜耒，肯留天上掌丝纶。
如公到处镌佳句，今日池塘草自春。
括苍山行
作者：吕声之
朝代：宋
体裁：七言绝句

微风吹雨湿栏干，薄雾笼晴带浅寒。一树红梅墙外发，谁家美丽倩人看。
春郊
作者：吕声之
朝代：宋

胜日游效外，岚光入眼新。
桃花开万树，又是一年人。
春郊
作者：吕声之
朝代：宋
体裁：五言绝句

胜日游郊外，岚光入眼新。桃花开万树，又是一年人。
次新邑钱宰黄丞韵
作者：吕声之
朝代：宋
体裁：七言律诗

一邑何期获二贤，花开满县总翩翩。赋诗各出新机锦，裕国还饶内府钱。槐竹两行公事办，丝桐三弄政声传。作成和气农家好，多稼如云咏大田。
次新邑钱宰黄丞韵
作者：吕声之
朝代：宋

一邑何期获二贤，花开满县总翩翩。
赋诗各出新机锦，裕国还饶内府钱。
槐竹两行公事辨，丝桐三弄政声傅。
作成和气农家好，多稼如云咏大田。
游石佛寺
作者：吕声之
朝代：宋

金吾不必问行由，此去逍遥物外游。
半坞白云藏宿雾，一声横笛下归牛。
喜瞻杰阁三生像，藐视丛林四海州。
为写濯缨疎拙句，谁言墨迹至今留。
游石佛寺
作者：吕声之
朝代：宋

金吾不必问行由，此去逍遥物外游。半坞白云藏宿雾，一声横笛下归牛。喜瞻杰阁三生像，藐视丛林四海州。为写濯缨疏拙句，谁言墨迹至今留。
游石城山
作者：吕声之
朝代：宋

祇因寻胜到林泉，四抱回峰万景连。僧过不知山隐寺，客来方见洞开天。浮图照水光相映，古木依崖影倒悬。风露了非人世界，濯缨秋后玉壶天。
游石城山
作者：吕声之
朝代：宋

祇因寻胜到林泉，四抱迴峰万景连。
僧过不知山隠寺，客来方见洞开天。
浮图照水光相映，古木依崖影倒悬。
风露了非人世界，濯缨秋后玉壶天。
紫霄亭
作者：吕声之
朝代：宋

半空烟雨有无间，碧玉屏开四面山。我欲紫霄亭上望，吹笙人去几时还。未把浮沤阅世间，蓬莱一水隔三山。试穷千里登临目，望断青山白鸟还。
紫霄亭·其一
作者：吕声之
朝代：宋
体裁：七言绝句

半空烟雨有无间，碧玉屏开四面山。我欲紫霄亭上望，吹笙人去几时还。
紫霄亭·其二
作者：吕声之
朝代：宋
体裁：七言绝句

未把浮沤阅世间，蓬莱一水隔三山。试穷千里登临目，望断青山白鸟还。
缙云道中
作者：吕声之
朝代：宋
体裁：七言绝句

缙云通道入皇都，花满京城水满湖。借问今来丞相府，后园人有醉歌无。
舒城道中
作者：吕声之
朝代：宋
体裁：七言律诗

还辕天作十分晴，泻出秋光一派清。走笔欲题人到迹，扬鞭不住马嘶声。顷禾晚熟黄云色，篱菊朝含白露英。得似渊明便归去，候门童稚出欢迎。
芙蓉
作者：吕声之
朝代：宋

枫叶飘林竹隔墙，偏于冷淡逞浓妆。天教不趁繁华月，要是秋来独耐霜。
芙蓉
作者：吕声之
朝代：宋

枫叶飘林竹隔墙，偏于冷淡逞浓粧。
天教不趁繁华月，要是秋来独耐霜。
西寺留题
作者：吕声之
朝代：宋
体裁：七言律诗

白石孤云自在閒，红尘一事不相关。寺遮翠霭青萝外，人到落花流水间。欲效锦囊收胜概，惭无玉带镇名山。白莲喜结当年社，未厌朝来暮便还。
谢张漕荐剡
作者：吕声之
朝代：宋

谁人洗甲挽天河，玉宇无尘海不波。汉使褰帷将命出，淮民挟纩被恩多。流离岂但身安集，凋瘵亲曾手拊摩。惠利才施催召亟，其如席未及温何。
谢张漕荐剡
作者：吕声之
朝代：宋

谁人洗甲挽天河，玉宇无尘海不波。
汉使褰帷将命出，淮民挟纩被恩多。
流离岂但身安集，凋瘵亲曾手拊摩。
惠利纔施催召亟，其如席未及温何。
谢石主簿和章
作者：吕声之
朝代：宋
体裁：七言律诗

多君养就大椿年，便腹诗书昼欲眠。绛阙当年名藉甚，白云他日迹飘然。千军笔扫人谁敌，九转丹成世莫传。倦眼功名旁袖手，剩看月露出新篇。
贺叶司业兼中书舍人
作者：吕声之
朝代：宋

英妙才华四十年，山林朝市姓名传。
何妨万斛横江上，不碍千帆过目前。
我肯尾书干木纸，人饶首着祖生鞭。
金銮何日商风雅，伴直能呼孟浩然。
贺叶司业兼中书舍人
作者：吕声之
朝代：宋

英妙才华四十年，山林朝市姓名传。何妨万斛横江上，不碍千帆过目前。我肯尾书干木纸，人饶首著祖生鞭。金銮何日商风雅，伴直能呼孟浩然。
贺太常黄少卿
作者：吕声之
朝代：宋
体裁：七言律诗

自从朝奏一封还，便整归装问故山。剩得清名千载重，何妨晚节十年閒。惯寻夜雪逵溪路，却谢春风汉殿班。国史旧编加简讨，春秋直笔任诗删。
过七里濑怀古
作者：吕声之
朝代：宋

七里滩头访了陵，水光山色见生平。
欲为臣子定出处，知与君王分重轻。
一介草芭真自负，三公轩冕未为荣。
我来想像高风在，钓石岩前烟浪生。
过七里濑怀古
作者：吕声之
朝代：宋
体裁：七言律诗

七里滩头访子陵，水光山色见生平。欲为臣子定出处，知与君王分重轻。一介草茅真自负，三公轩冕未为荣。我来想像高风在，钓石岩前烟浪生。
过杜潭题曾祖庆源庵
作者：吕声之
朝代：宋
体裁：七言律诗

横江灏气欲欺裘，木落千林水露洲。偶为搜荒投陇亩，因而展省到松楸。神驹已应当年兆，祥笋还为后裔留。寄与老僧勤洒扫，庭前橘绿桂香浮。
重阳桐城道中
作者：吕声之
朝代：宋

万古长淮一带流，从来战地不容休。
间关千里军前饷，牢落重阳客裏秋。
怅望白衣来送酒，了无黄菊与簪头。
何人早断楼兰首，试解君王宵旰忧。
重阳桐城道中
作者：吕声之
朝代：宋

万古长淮一带流，从来战地不容休。间关千里军前饷，牢落重阳客里秋。怅望白衣来送酒，了无黄菊与簪头。何人早断楼兰首，试解君王宵旰忧。
题南岩寺
作者：吕声之
朝代：宋

谁把长竿钓巨鱼，至今蹲石倚空虚。
蜂房爱向山崖结，鸟迹疑从海岛居。
入座翠岚生昼寂，夹川红树照春余。
任公此去三千载，为看芳碑一嘅吁。
题南岩寺
作者：吕声之
朝代：宋

谁把长竿钓巨鱼，至今蹲石倚空虚。蜂房爱向山崖结，鸟迹疑从海岛居。入座翠岚生昼寂，夹川红树照春馀。任公此去三千载，为看芳碑一嘅吁。
题陈岩庵寄诸兄弟
作者：吕声之
朝代：宋
体裁：七言律诗

地接丹丘姥岭赊，山盘曲折状如蛇。每因过此瞻双陇，何必从旁置万家。孝弟本根时润泽，诗书种子日萌芽。到来岂但春秋祀，酌水何妨一献花。
题龙翔观
作者：吕声之
朝代：宋
体裁：七言律诗

曾到龙翔不记年，两峰巍压水中天。潮生潮落青芜外，人去人来白鹭边。四接远游僧万笠，重新旧观屋千椽。东南送目秋无际，隔岸人家问钓船。
春阴
作者：吕夏卿
朝代：宋
体裁：七言绝句

海棠阴浅日黄昏，画阁轻寒绣被温。春梦醒来能记否，卖花声过忽开门。
谒张相公祠
作者：吕夏卿
朝代：宋
体裁：古风

天以伊皋生百越，力回尧舜作开元。波涛漏网鱼龙活，日月无光螮蝀昏。一自渔阳鼙鼓起，九重方忆老臣存。
克己
作者：吕大临
朝代：宋
体裁：七言绝句

克己功夫未肯加，吝骄封闭缩如蜗。试于清夜深思省，剖破藩篱即大家。
北郊
作者：吕大临
朝代：宋
体裁：七言绝句

村北硗田久废耕，试投嘉谷望秋成。天时地力难前料，万粒须期一粒生。
南溪淡真阁閒望
作者：吕大临
朝代：宋
体裁：七言绝句

栏外溪光溪外峰，重重平远杳连空。长将两眼安高处，扰扰都归俯视中。
寒食道中
作者：吕大临
朝代：宋
体裁：七言绝句

漠漠云浓阴欲坠，迢迢远路马行迟。春风境界无边畔，花下游人恐未知。
探春
作者：吕大临
朝代：宋

摇曳风头欲振枯，柳梢垂发不胜梳。从来轻薄才先发，谁记秋霜坠叶初。
探春
作者：吕大临
朝代：宋

摇曳风头欲振枯，柳梢垂髮不胜梳。
从来轻薄纔先发，谁记秋霜坠叶初。
效尧夫体寄仲兄
作者：吕大临
朝代：宋
体裁：七言律诗

治非知务功何有，见必先几义始精。饭放不应论齿决，水来安可病渠成。高才况自当名世，大业终期至太平。可惜良时难再得，东山应不负苍生。
春静
作者：吕大临
朝代：宋

花气自来深户裏，鸟声长在远林中。
班班叶影垂新荫，曳曳丝光入素空。
春静
作者：吕大临
朝代：宋

花气自来深户里，鸟声长在远林中。班班叶影垂新荫，曳曳丝光入素空。
礼
作者：吕大临
朝代：宋

礼仪三百复三千，酬酢天机理必然。寒即加衣饥即食，孰为末后孰为先。
礼
作者：吕大临
朝代：宋

礼仪三百復三千，酬酢天机理必然。
寒即加衣饥即食，孰为末后孰为先。
经筵大雪不罢讲
作者：吕大临
朝代：宋

水晶宫殿玉花零，点缀宫槐卧素屏。特敕下帘延墨客，不因风雪废谈经。强记师承道古先，无穷新意出尘编。一言有补天颜动，全胜三军贺凯旋。
经筵大雪不罢讲·其一
作者：吕大临
朝代：宋
体裁：七言绝句

水晶宫殿玉花零，点缀宫槐卧素屏。特敕下帘延墨客，不因风雪废谈经。
经筵大雪不罢讲·其二
作者：吕大临
朝代：宋
体裁：七言绝句

强记师承道古先，无穷新意出尘编。一言有补天颜动，全胜三军贺凯旋。
蓝田
作者：吕大临
朝代：宋
体裁：七言绝句

背负肩任几百斤，山蹊寸进仅容身。先难后获应如是，重愧端居饱食人。
送刘户曹
作者：吕大临
朝代：宋
体裁：七言绝句

学如元凯方成癖，文似相如反类俳。独立孔门无一事，惟传颜氏得心斋。
送程给事知越州
作者：吕大忠
朝代：宋
体裁：七言律诗

飞诏平明走玉珂，夕郎持节越山阿。西风旗鼓催行色，南国莼鲈助醉歌。邻寇未销谋可尔，部氓犹困政如何。番禺今得长城利，推此求功曲突多。
句
作者：吕大有
朝代：宋

范雎才拊穰侯背，蔡泽闻之又入秦。
曾点
作者：吕大钧
朝代：宋
体裁：七言绝句

函丈从容问且酬，展才无不至诸侯。可怜曾点推呜瑟，独对春风咏不休。
万里桥
作者：吕大防
朝代：宋

万里桥西万里亭，锦江春涨与堤平。
拏舟直入修篁裏，坐听风湍澈骨清。
万里桥
作者：吕大防
朝代：宋

万里桥西万里亭，锦江春涨与堤平。拿舟直入修篁里，坐听风湍澈骨清。
句
作者：吕大防
朝代：宋

天仓三十六，寒拥翠微宫。岩晖万古照，泉漏六时飞。树向仙山老，枝经汉水燔。
句·其一
作者：吕大防
朝代：宋

天仓三十六，寒拥翠微宫。
句·其三
作者：吕大防
朝代：宋

树向仙山老，枝经汉水燔。
句·其二
作者：吕大防
朝代：宋

岩晖万古照，泉漏六时飞。
和母同州丁巳吟
作者：吕大防
朝代：宋

行高名并美，命否数皆殂。嗟尔百君子，贤哉二丈夫。世方敦薄俗，谁复距虚无。望道咸瞠若，脩梁遽坏乎。密章燔汉绶，环绖泣秦儒。赖有诸良友，能令绍不孤。
和母同州丁巳吟
作者：吕大防
朝代：宋

行高名并美，命否数皆殂。
嗟尔百君子，贤哉二丈夫。
世方敦薄俗，谁復距虚无。
望道咸瞠若，修梁遽坏乎。
密章燔汉绶，环绖泣秦儒。
頼有诸良友，能令绍不孤。
幸太学倡和
作者：吕大防
朝代：宋
体裁：七言律诗

清晓金舆出建章，祠宫转仗指虞庠。三千逢掖裾如雪，十万勾陈锦作行。再拜新仪瞻鲁圣，一篇古训赞周王。崇儒盛世无云补，扈跸空惭集论堂。
西园辨兰亭
作者：吕大防
朝代：宋
体裁：七言律诗

手种丛兰对小亭，辛勤为访正嘉名。终身佩服骚人宅，举国传香楚子城。削玉紫芽凌腊雪，贯珠红露缀春英。若非郢客相开示，几被方言误一生。
送朱寿昌迎母东归
作者：吕大防
朝代：宋

去年谪守豫章南，楚岸方舟鹢首衔。
君便得亲夸綵服，我方违养苦征帆。
春来重到青山郭，膝下同荣□绮衫。
尤爱中条更相类，板舆时可到西岩。
送朱寿昌迎母东归
作者：吕大防
朝代：宋

去年谪守豫章南，楚岸方舟鹢首衔。君便得亲誇綵服，我方违养苦征帆。春来重到青山郭，膝下同荣□绮衫。尤爱中条更相类，板舆时可到西岩。
飞赴山
作者：吕大防
朝代：宋
体裁：五言绝句

最胜西峰下，林梢四望亭。江山观掌握，梁益布丹青。
题武夷
作者：吕天泽
朝代：宋

乘兴来寻杜使君，乱山矗矗白云深。
武夷仙子能知已，谩写新诗诉此心。
题武夷
作者：吕天泽
朝代：宋

书林追慕紫阳翁，出入尝沾教雨中。缅仰高山难企及，大开茅塞径能通。乘兴来寻杜使君，乱山矗矗白云深。武夷仙子能知己，谩写新诗诉此心。南北相看一岭分，长怀欲谒武夷君。个中果隐神仙客，握手交谈迥不群。
题武夷
作者：吕天泽
朝代：宋

书林追慕紫阳翁，出入尝沾教雨中。
缅仰高山难企及，大开茅塞迳能通。
题武夷·其一
作者：吕天泽
朝代：宋
体裁：七言绝句

书林追慕紫阳翁，出入尝沾教雨中。缅仰高山难企及，大开茅塞径能通。
题武夷·其三
作者：吕天泽
朝代：宋

南北相看一岭分，长怀欲谒武夷君。个中果隐神仙客，握手交谈迥不群。
题武夷·其三
作者：吕天泽
朝代：宋

南北相看一岭分，长怀欲谒武夷君。
箇中果隠神仙客，握手交谈迥不群。
题武夷·其二
作者：吕天泽
朝代：宋
体裁：七言绝句

乘兴来寻杜使君，乱山矗矗白云深。武夷仙子能知己，谩写新诗诉此心。
乾明院让道人房与朱仲潜探梅
作者：吕天策
朝代：宋

春工未仲闲桃李，偏向梅花先著意。铅华不御见真色，香密染衣冰琢蕊。旧游颇念秦郎中，梦里五年如历指。叫呼连索酒浇春，尚想横瓶枕花底。今年梅侣更何人，我狂骂坐初不嗔。风流端的美无度，携手错疑君姓秦。往来百匝将重趼，鸟道萦盘封碧藓。团枝冻蕊未全苏，已见横斜照清浅。晓来霁色酿春风，金须渐吐香蒙茸。开迟政恐有遗恨，未破君家宫锦红。
咏洗心堂得鸟鸣山更幽
作者：吕天策
朝代：宋

吾庐一甑大，暑气日焚燎。肉山渐欲摧，性命那可保。华堂纳虚明，结屋上林杪。扳联此间来，乍喜脱袢扰。断虹锦连卷，惊沤玉颠倒。晴沙四十里，一日坐可了。将归复班荆，更迟江月皎。何当制芙蓉，唱棹入鱼鸟。惮暑废百嗜，飘然念遐征。顾欲控溟渤，与世湔烦蒸。并舍松桂合，翠光浮栋楹。时时厉清响，管磬琵琶筝。敷床荫其下，蕲竹瑩寒冰。自足当两部，妙处讵难名。候汤瀹葵月，欲赴松风鸣。诗成定清切，已作寒蜩声。携手日不足，暂聧心已悭。况复共理策，相从山水间。晴江照远岫，晓镜堆烟鬟。玄蛟忽汹涌，大浪堆银山。吾郎气吞纳，为之发冲冠。诗材入意底，妙斲寄毫端。我衰如病骥，蹩躠那容攀。且乞置是事，不语循刀镮。登山午未饭，已觉疲发胫。饥肠转空雷，圆顶已三请。为享玉龙雏，咄嗟办汤饼。顾非大檀越，劝劳久逾敬。晚觞玉色醪，蘸甲黎花瑩。浩歌不知疲，木杪挂飞镜。人生行乐耳，所能与时竞。试与芙蓉子，后会约君更。环沙饶沃壤，农工敏锄耰。青秧拥翠被，大堤蔽吴牛。渔商蛮獠杂，结屋桑柘幽。翁妇顾相喜，占风知有秋。吾侪拙生事，腹果即无求。年丰预有托，一饱不难谋。钟鼎固乐矣，其乐如是不。未可议鹏鴳，各尽逍遥游。
咏洗心堂得鸟鸣山更幽·其一
作者：吕天策
朝代：宋

吾庐一甑大，暑气日焚燎。肉山渐欲摧，性命那可保。华堂纳虚明，结屋上林杪。扳联此间来，乍喜脱袢扰。断虹锦连卷，惊沤玉颠倒。晴沙四十里，一日坐可了。将归复班荆，更迟江月皎。何当制芙蓉，唱棹入鱼鸟。
咏洗心堂得鸟鸣山更幽·其一
作者：吕天策
朝代：宋

吾庐一甑大，暑气日焚燎。
肉山渐欲摧，性命那可保。
华堂纳虚明，结屋上林杪。
扳联此间来，乍喜脱袢扰。
断虹锦连卷，惊沤玉颠倒。
晴沙四十里，一日坐可了。
将归復班荆，更迟江月皎。
何当制芙蓉，唱棹入鱼鸟。
咏洗心堂得鸟鸣山更幽·其三
作者：吕天策
朝代：宋

携手日不足，暂聧心已悭。况复共理策，相从山水间。晴江照远岫，晓镜堆烟鬟。玄蛟忽汹涌，大浪堆银山。吾郎气吞纳，为之发冲冠。诗材入意底，妙斲寄毫端。我衰如病骥，蹩躠那容攀。且乞置是事，不语循刀镮。
咏洗心堂得鸟鸣山更幽·其三
作者：吕天策
朝代：宋

携手日不足，暂聧心已悭。
况復共理策，相从山水间。
晴江照远岫，晓镜堆烟鬟。
玄蛟忽汹涌，大浪堆银山。
吾郎气吞纳，为之髮衝冠。
诗材入意底，妙斲寄毫端。
我衰如病骥，蹩躠那容攀。
且乞置是事，不语循刀镮。
咏洗心堂得鸟鸣山更幽·其二
作者：吕天策
朝代：宋

惮暑废百嗜，飘然念遐征。顾欲控溟渤，与世湔烦蒸。并舍松桂合，翠光浮栋楹。时时厉清响，管磬琵琶筝。敷床荫其下，蕲竹瑩寒冰。自足当两部，妙处讵难名。候汤瀹葵月，欲赴松风鸣。诗成定清切，已作寒蜩声。
咏洗心堂得鸟鸣山更幽·其二
作者：吕天策
朝代：宋
体裁：古风

惮暑废百嗜，飘然念遐征。顾欲控溟渤，与世湔烦蒸。并舍松桂合，翠光浮栋楹。时时厉清响，管磬琵琶筝。敷床荫其下，蕲竹莹寒冰。自足当两部，妙处讵难名。候汤瀹葵月，欲赴松风鸣。诗成定清切，已作寒蜩声。
咏洗心堂得鸟鸣山更幽·其五
作者：吕天策
朝代：宋

环沙饶沃壤，农工敏锄耰。青秧拥翠被，大堤蔽吴牛。渔商蛮獠杂，结屋桑柘幽。翁妇顾相喜，占风知有秋。吾侪拙生事，腹果即无求。年丰预有托，一饱不难谋。钟鼎固乐矣，其乐如是不。未可议鹏鴳，各尽逍遥游。
咏洗心堂得鸟鸣山更幽·其五
作者：吕天策
朝代：宋

环沙饶沃壤，农工敏锄耰。
青秧拥翠被，大堤蔽吴牛。
渔商蛮獠杂，结屋桑柘幽。
翁妇顾相喜，占风知有秋。
吾侪拙生事，腹果即无求。
年丰预有託，一饱不难谋。
钟鼎固乐矣，其乐如是不。
未可议鹏鷃，各尽逍遥游。
咏洗心堂得鸟鸣山更幽·其四
作者：吕天策
朝代：宋

登山午未饭，已觉疲发胫。
饥肠转空雷，圆顶已三请。
为享玉龙雏，咄嗟办汤餠。
顾非大檀越，劝劳久逾敬。
晚觞玉色醪，蘸甲黎花莹。
浩歌不知疲，木杪挂飞镜。
人生行乐耳，所能与时竞。
试与芙蓉子，后会约君更。
咏洗心堂得鸟鸣山更幽·其四
作者：吕天策
朝代：宋

登山午未饭，已觉疲发胫。饥肠转空雷，圆顶已三请。为享玉龙雏，咄嗟办汤饼。顾非大檀越，劝劳久逾敬。晚觞玉色醪，蘸甲黎花瑩。浩歌不知疲，木杪挂飞镜。人生行乐耳，所能与时竞。试与芙蓉子，后会约君更。
咏洗心堂得鸟鸣山更幽·其四
作者：吕天策
朝代：宋
体裁：古风

登山午未饭，已觉疲发胫。饥肠转空雷，圆顶已三请。为享玉龙雏，咄嗟办汤饼。顾非大檀越，劝劳久逾敬。晚觞玉色醪，蘸甲黎花莹。浩歌不知疲，木杪挂飞镜。人生行乐耳，所能与时竞。试与芙蓉子，后会约君更。
干明院让道人房与朱仲潜探梅
作者：吕天策
朝代：宋

春工未仲闲桃李，偏向梅花先着意。
铅华不御见真色，香密染衣冰琢蘂。
旧游颇念秦郎中，梦裏五年如历指。
叫呼连索酒浇春，尚想横瓶枕花底。
今年梅侣更何人，我狂駡坐初不嗔。
风流端的美无度，携手错疑君姓秦。
往来百匝将重趼，鸟道萦盘封碧藓。
团枝冻蘂未全苏，已见横斜照清浅。
晓来霁色酿春风，金鬚渐吐香蒙茸。
开迟政恐有遗恨，未破君家宫锦红。
句
作者：吕夷简
朝代：宋

自恨卷帘人已老。
句
作者：吕夷简
朝代：宋

自恨捲帘人已老。梅无驿使飘零尽，草怨王孙取次生。人归北阙知何日，菊映东篱似去年。人为子推初禁火，花愁青女再飞霜。江涵帝子翚飞阁，山际真君鹤驭天。
句·其一
作者：吕夷简
朝代：宋

自恨捲帘人已老。
句·其三
作者：吕夷简
朝代：宋

人归北阙知何日，菊映东篱似去年。
句·其二
作者：吕夷简
朝代：宋

梅无驿使飘零尽，草怨王孙取次生。
咏天宁院
作者：吕夷简
朝代：宋

飘然吟魄到鰲山，好句空疏水石间。
眼界清虚心不息，浮生能有几人闲。
咏天宁院
作者：吕夷简
朝代：宋

飘然吟魄到鳌山，好句空疏水石间。眼界清虚心不息，浮生能有几人闲。
天花寺
作者：吕夷简
朝代：宋
体裁：七言绝句

贺家湖上天花寺，一一轩窗向水开。不用闭门防俗客，爱闲能有几人来。
忆越州
作者：吕夷简
朝代：宋

贺监湖边山斗高，水轩水坞频抽毫。吟馀清兴杳无际，揭蓬听雨登渔舠。云门雪窦阻清赏，恍然目想心如遗。前溪后溪月上处，千山万山花发时。
忆越州·其一
作者：吕夷简
朝代：宋

贺监湖边山斗高，水轩水坞频抽毫。
吟余清兴杳无际，揭蓬听雨登渔舠。
忆越州·其一
作者：吕夷简
朝代：宋

贺监湖边山斗高，水轩水坞频抽毫。吟馀清兴杳无际，揭蓬听雨登渔舠。
忆越州·其二
作者：吕夷简
朝代：宋

云门雪窦阻清赏，怳然目想心如遗。
前溪后溪月上处，千山万山花发时。
忆越州·其二
作者：吕夷简
朝代：宋

云门雪窦阻清赏，恍然目想心如遗。前溪后溪月上处，千山万山花发时。
无题
作者：吕夷简
朝代：宋
体裁：七言绝句

老读文书兴易阑，须知养病不如闲。竹床瓦枕虚堂上，卧见江南雨后山。
江南立春
作者：吕夷简
朝代：宋

灰律何时应，江春昨夜来。
细风先动柳，残雪不藏梅。
余冷迷清管，微和发冻醅。
闭门无客到，樽俎为谁开。
江南立春
作者：吕夷简
朝代：宋

灰律何时应，江春昨夜来。细风先动柳，残雪不藏梅。馀冷迷清管，微和发冻醅。闭门无客到，樽俎为谁开。
西溪看牡丹
作者：吕夷简
朝代：宋

异香秾艳厌群葩，何事栽培近海涯。开向东风应有恨，凭谁移入五侯家。
西溪看牡丹
作者：吕夷简
朝代：宋

异香秾艷厌羣葩，何事栽培近海涯。
开向东风应有恨，凭谁移入五侯家。
过灵岩寺
作者：吕夷简
朝代：宋

净名庵下灵岩路，峻壁层崖倚半空。我爱老僧年八十，一生长住翠微中。
过灵岩寺
作者：吕夷简
朝代：宋

凈名庵下灵岩路，峻壁层崖倚半空。
我爱老僧年八十，一生长住翠微中。
送僧归护国寺
作者：吕夷简
朝代：宋

赤城千仞耸霞标，闻说精蓝近石桥。久向天厨分净供，忽游人落赴嘉招。逾年华馆留禅榻，几宿轻航兀夜潮。深愧山阴许都讲，肯随支遁出尘嚣。
送僧归护国寺
作者：吕夷简
朝代：宋

赤城千仞耸霞标，闻说精蓝近石桥。
久向天厨分凈供，忽游人落赴嘉招。
逾年华馆留禅榻，几宿轻航兀夜潮。
深愧山阴许都讲，肯随支遁出尘嚣。
郑州浮波亭
作者：吕夷简
朝代：宋
体裁：七言绝句

清波环绕地无尘，榜署嘉名得意新。若问经纶康济术，亭中兼有钓璜人。
重游雁山
作者：吕夷简
朝代：宋
体裁：五言律诗

往年游海峤，上彻最高层。云外疑无路，山中忽见僧。虎蹲临涧石，猿挂半岩藤。何日抛龟纽，孤峰上再登。
大涤洞天留题·其一
作者：吕奫
朝代：宋
体裁：七言绝句

泠然风御远光尘，轩豁嵯峨插碧云。空洞元来无一物，惟留飞鼠自成群。
大涤洞天留题·其二
作者：吕奫
朝代：宋
体裁：七言律诗

九锁琼宫萃列仙，飘然别是一壶天。时时云气生岩洞，日日松声助涧泉。山茗已堪回短梦，金丹要可得长年。是中着语真难事，今古舂容几大篇。
翠蛟
作者：吕奫
朝代：宋

远岫参横滃白云，一声雷震出天门。恍然身在龙头上，笑引庄生五石樽。我读坡诗醉眼开，翠蛟骑取借风雷。直教大地沾霖雨，变作清凉不快哉。